
UVOD. 


AJ ama, mile majke, koje ljubite sve, što je dobro i li- 
" i e P°> dakle i svetu vjeru, koja je najveće i najljepše 
blago na svijetu; vama velim, i ljubeznoj vam djeci, 
u kojoj valja, da istu plemenitu ćut uzbuđujete i ušču- 
vate, prikazujem ovo djelce. 

Nema zaista ništa ljepše od matere, koja milu 
dječicu oko sebe kupi, te je materinjom ljubavlju i 
brižljivošću dobromu i lijepomu priuča ; — nema 
ništa milije od djece, koja se radoznalo kupe oko 
majke i paze na svaku njezinu riječ. Svrha je ovoj 
knjižici, da vam bude od kakove takove pomoći 
pri tom zabavnom poučavanju. Stoga sam i gledao, 
da svoje pripovijesti napišem tako jasno i jednostavno, 
da me svako dijete lako razumije ; no uza to sam na¬ 
stojao i tako pripovijedati, da će ovo djelce i svaku 
odličnu mater, pače i obrazovana muža zanimati. 

Ali možebit ćete me pitati : da li se čitava stvar 
upravo tako dogodila, kao što je tu pripovijedam i 
Na to vam iskreno odgovaram, da su se glavni doga¬ 
đaji doista zbili, ostale su opet pomanje prilike kao 
nakit, kojim slikar svoju sliku poljepšava. To vam je 
upravo tako kao n. pr. slika svete porodice. Kad na 
njoj vidite lice blažene Djevice, puno neobične miline, 
poniznosti, nevinosti i materinje nježnosti ; kad vi¬ 
dite starca Josipa, hranitelja Djeteta, kako mu od- 
sijeva obraz dostojanstvom, pobožnošću i blagošću; 


kad vam se u očima umiljata Djeteta tako reći otvara 
nebo : to na prvi pogled znate, što slika prikazuje, 
te velite : »Jest doista ! Takove su morale biti te svete 
osobe !« To vam je glavna stvar, koja se na povijesti 
osniva. Je li pak odijelo svete one porodice onakovo 
bilo, kaošto je na slici, za to i ne pitate, a da biste i 
pitali, tko bi vam na to znao odgovoriti i Od slikara 
se ne može više zahtijevati, nego da izabere takove 
boje, koje će mu sliku učiniti nježnom i umiljatom. 
Isto valja i za pomanje prilike u pripovijestima, kojih 
treba pripovjedaču, kad hoće što živo i zanimljivo 
opisati, isto kao slikaru boja kod slikanja. Samo neka 
budu navedene takove prilike, koje u pripovijetku ne 
unose ništa, što ne spada, već iz nje niču kao cvijeće 
iz stabalca svoga. Kamo sreće, da mi je to pošlo za ru¬ 
kom ! To je sve, ljubezne majke, što vam htjedoh ka¬ 
zati. Vi možete djeci svojoj pripovijest ili same čitati, 
ili neka vam je čita dijete, koje već umije bolje čitati^ 
— ostalo će onda pripovijest i sama razjasniti. 

Nije mi bilo do toga, da se proslavim ovim spi¬ 
som ; bit ću zadovoljan, ako mi pođe za rukom, da 
sličnom nevoljom potištenome nesretniku podam kap 
utjehe, strpljivosti i pouzdanja u Boga. 

Krištof Šmid. 


PRVA GLAVA. 

Genoveva ide za kneza Vitomira. 

K ad je prije mnogo vijekova svjetlost kršćanska 
raspršila guste poganske tmine u Evropi i već 
podosta ublažila surove običaje hrabrih naših djedova, 
poče i pusta zemlja dobivati ljepše lice neumornom 
marljivošću i radinošću prvih kršćana a prostrane 
se šume i guste dubrave stadoše malo po malo pre¬ 
tvarati u plodne njive i cvjetne vrtove. U ono doba 
Življaše u Nizozemskoj neki viteški vojvoda od Bra- 
banta. Tome su se čovjeku svi čudili radi njegova ju¬ 
naštva i hrabrosti u boju, te ga štovali i ljubili radi 
bogoljubnosti i iskrene vjere, neoskvrnuta poštenja i 
pravednosti. Vojvotkinja žena mu, bijaše mu u kre¬ 
posti i dobrim djelima tako ravna, da se o njima moglo 
reći: jedna duša u dva tijela. Imađahu jedinicu, po 
imenu Genovevu, koju su svesrdno ljubili i valjano 
odgajali. 

Već kao dijete bijaše Genoveva bistra uma i ple¬ 
menita srca, a vladanja vrlo krotka i mirna. Kad bi 
vojvotkinja prela po običaju onoga vremena, tad bi 
i Genoveva — premda djevojčica od pet godina — 
sjedeći uza nju na lijepu stolčiću, okretno vrtjela vre¬ 
tenom u ruci i prela tanane niti ; uzato bi vazda koješta 
oštroumno zapitkivala, na svako pitanje dosjetljivo 
odgovarala i uopće svaku riječ tako umiljato razgo¬ 
vijetno i razborito izricala, da joj se čudio svatko. 


tko bi je čuo i vidio, govoreći : Od toga će djeteta biti 
još danas sutra nešto osobito. A kad bi u dobi od de¬ 
set do dvanaest godina došla s roditeljima u crkvu, 
s krotkim i Ijubeznim licem, na kom je cvalo čisto 
rumenilo nevinosti; kad bi sa svojim dugim zlatnim 
pletenicama u jednostavnoj bijeloj opravi među ocem 
i majkom klečala pred oltarom u klecalu pokrivenu 
crvenim suknom, svoje bistre modre oči pobožno 
k nebu uzdizala i opet ih ponizno k zemlji obarala; 
tada je svatko gledajući je pomislio, da vidi anđela 
s neba. Kao pravi anđeo utješitelj pokazivala bi se 
u kolibama siromašnih bolesnika. Ubogu je dječicu 
darivala opravicama, što ih je sama pravila, a novce, 
koje bi joj otac poklonio za nakit, davala je siromašnim 
roditeljima. S malom bi košaricom u ruci hodila ju¬ 
trom i večerom potajno k bolesnicima, te im nosila 
okrepnih jela i slatka voća, koga je onda još u nas 
vrlo malo bilo, a otkidala ga je sebi od usta. Kao odrasla 
je djevojka bila pravi uzor nevinosti i ljepote, a svaka 
bi pobožna mati kazivala svojoj djeci, da se u ovu 
gospođicu ugledaju kao u zrcalo, pa da se od nje uče 
pobožnosti, čednosti, krotkosti, marljivosti i ostalim 
krepostima ženskoga spola. 

Knez Vitomir, vrlo hrabar vitez, plemenita duha 
i lijepa tijela, spase u nekoj žestokoj bitci ocu Genove- 
vinu život. Poslije bitke odvede ga vojvoda k svojoj 
kući, te ga za kratko vrijeme zavoli kao rođenoga sina 
i dade mu kćer za ženu. Kad je svanulo jutro, da Ge- 
noveva ostavi s mužem očinski grad, zaplače malo 
i veliko u čitavoj okolici, a i Genoveva udari u plač, 
premda je iskreno ljubila svoga muža. 

Sad je vrijedni otac još jedamput zagrli i toplim 
suzama oblije govoreći: »Idi dakle, kćerko draga; ja 


i mati smo već ostarjeli! Mi ćemo se oboje s tobom 
rastati, Bog zna, hoćemo li se još kada vidjeti! Ali 
Bog ide s tobom i kamogod dođeš, svagdje je On kraj 
tebe. Imaj ga vazda i pred očima i u srcu, kao što 
smo te mi učili; ne skreni nikad ni za dlaku s puta 
kreposti, pa nas onda ne će mučiti nikakva briga za 
tebe, i mirno ćemo poći s ovoga svijeta znajući, da si 
ti sretna.« 

Zatim je dršćući zagrli mati i jecajući od velika 
plača jedva progovori: »Zdravstvuj Genovevo! Bog 
te pratio ! Ah, ne znam, kakva te sreća čeka ; neka mi 
neugodna slutnja para srce! No ti si bila vazda dobra 
kćerka i najveća naša radost na svijetu, nijesi nas 
nikad ražalostila; ostani samo i nadalje takva. Ne učini 
nikad što, česa bi se morala stidjeti pred Bogom i 
svojim roditeljima. Još jedamput, budi dobra — i 
sve će biti dobro ! A ako se više ne vidimo na zemlji, 
vidjet ćemo se zaista na nebu !« 

Sada se oboje otac i mati obrate k svome zetu 
knezu, pa mu reknu: »Sine, vodi je u ime Božje ! Ona 
je naše najveće blago, tebe je vrijedna! Ljubi je i 
budi joj odsada ti otac i majka !« Knez Vitomir sve 
tvrdo obeća, pa klekne s Genovevom pred njih, da 
dobiju blagoslov od oca i matere. Zatim pristupi bi¬ 
skup Svetomir, vrijedan i pobožan starac, sijede 
glave, ali jos rumena lica, koji je Vitomira i Genovevu 
vjenčao, te i on podijeli blagoslov plemenitim mladen- 
cima i reče napose Genovevi : »Ne plačite, mlada 
gospođo ! Bog vam je namijenio veliku sreću, no po¬ 
sve drugu, nego itko ovdje misli. Ali će i doći vrijeme, 
kad će svi ovi radi toga od radosti plakati i slaviti 
Boga. Spomenite se ovih mojih riječi, kad vas što iz¬ 
vanredno stigne. Gospod bio s vama !« 


IO 


Na te riječi pobožnoga i bogobojaznoga starca 
obuze sve nazočne neka čudnovata slutnja, da će se 
naime jednoč s ovim mladencima nešto neobično do¬ 
goditi, pa se opća tuga pretvori u neko nijemo po¬ 
štovanje i pouzdanje u promisao Božji. Knez digne 
zatim Genovevu napola onesviještenu i problijedjelu 
na vrlo lijepo iskićena, za nju pripravna konja jer 
onda nije bilo kočija — pa i sam zajaši svoga vranca 
i tako krenu u pratnji mnogobrojnih vitezova put 
svoga grada. 



DRUGA GLAVA. 

Knez Vitomir polazi na vojsku. 

K nežev grad — Vitomirovac — ležaše na visokoj 
stijeni, među dvjema rijekama, u krasnoj i prijat¬ 
noj okolici. Kada se knez š mladom svojom ženicom 
približavao gradskim vratima, stajahu svi njegovi 
dvoranici, sluge i podložnici, muško i žensko, malo i 
veliko u svečanom odijelu, da pristojno dočekaju i 
pozdrave odlične mladence. Vrata bijahu nakićena 
cvijećem i lišćem, a put, kojim su prolazili, posut ze¬ 
lenim grančicama i mirisnim ružicama. Svi su uprli 
oči u Genovevu želeći, da što bolje ogledaju svoju 
mladu gospođu. Kad im se bliže primakla, svi se ču¬ 
dom začudiše. 

Budući da se na krasnome licu Genovevinu ogle¬ 
dala njezina nevina i blaga duša, to se ona činila kao 
kakvo nebesko biće, a i bila je zaista neobične ljepote. 
Siđe zatim s konja, pozdravi sve milo i prijazno, po- 
razgovori se sa sijedim starcima ponizno i dostojno ; 
s materama, koje su držale djecu u naručju, ljubezno 
i srdačno ; popita djecu za ime i dob i tako ih obilno 
nadari, da se svi obradovaše. — Kada je pak knez 
ispunio njezinu želju, koju mu je očitovala već usput, 
vojacima i službenicima podvostručio plaću, podlož¬ 
nicima otpustio tlaku i danak za godinu dana, siro¬ 
mahe obilno nadario hranom i drvima, svi su klicali 
i ronili suze od radosti; svaki je sebe i kneza držao 
Za srećna i slao k prijestolju Višnjega stotinu vrućih 


molitava za tako blage i milostive gospodare. Da, i 
samim već ostarjelim vojacima, koji stajahu tu oz¬ 
biljni i u čast svome gospodaru pod oružjem, otisnu 
se po koja topla suza niz junačko lice. 

Vitomir i Genoveva življahu u najljepšoj slozi, 
no nažalost to blaženstvo trajaše samo nekoliko tje¬ 
dana. Jednoč su već kasno po večeri sjedjeli oboje u 
svojoj sobici uz svijeću. Genoveva je prela i pjevala 
uz romon žica Vitomirove lutnje. Iznenada im dopre 
do ušiju zvuk bojnih trubalja ispred gradskih vrata. 
»Šta je to J 1 « zapita knez naglo unišloga konjušnika. 
»Arapi su prodrli iz Španjolske u Francusku« — odgo¬ 
vori on — »i kane sve uništiti vatrom i mačem. Dva su 
viteza donijela zapovijedi od kralja. Još bi nam noćas 
valjalo krenuti, ako bude moguće, da se što prije 
združimo s ostalom kraljevskom vojskom.« Knez po¬ 
hiti odmah dolje u susret vitezovima, pozdravi ih i 
odvede u veliku dvoranu. —- 

Prestrašena kneginja pohrli u kuhinju, da pri¬ 
pravi večeru za goste ; — u ono se doba još nijesu 
stidjele kneginje vrtjeti oko ognjišta. Knez je proveo 
cijelu noć spremajući se za rat i šaljući zapovijedi u 
okolicu, ili pak naređujući, što da se radi, dok se on 
vrati iz rata. Svi se vitezovi onoga kraja sakupiše u 
brzi čas u njegovome gradu, pa je tu sve vrvjelo od ko¬ 
njanika i zvečalo od oružja. Kneginja je cijelu noć 
radila i trsila se, da valjano podvori toliko ljudi i da 
spremi knezu sve potrebite stvari za put. Već se u zoru 
drugog dana sabraše vitezovi u svojim oklopima u 
prostranoj dvorani; u srijedi stajaše knez, od pete 
do glave odjeven u gvožđe, s treptećom perjanicom 
na kacigi; a dolje pred gradskim vratima čekahu ko¬ 
njanici i pješaci sasvim spremni za rat. 


Uto stupi u dvoranu Genoveva i preda po običaju 
onoga vremena mužu mač i koplje s riječima : »Nosi 
to oružje na slavu Bogu i domovini — na obranu 
nedužnih i nemoćnih, a na strah i trepet drzovitih 
zločinaca !« Tada mu pa.de u naručaj blijeda kao rubac, 
što ga je držala u ruci. Srce joj se napuni raznim slut¬ 
njama o budućim nevoljama, kojih zasada još nije 
znala odgonenuti. »Ah Vitomire !« —- uzdahne žalosno 
— »ako mi se više ne povratiš i !« i sakrije rupcem lice. 
»Umiri se, mila ženo !« reče joj knez, »protiv Božje 
volje ne ću za cijelo poginuti. Svagdje je nad nama 
ruka Božja. Kod kuće smo tako blizu smrti kao i u 
ratu. Pod Božjom smo zaštitom i u najžešćoj bitci 
tako sigurni, kao u kakvome gradu. Bog je Gospodin 
vojska i čvrsta tvrđa, tko se Njega boji, taj se nema 
više čega plašiti. Zato se ne staraj, mila Genovevo, i 
ne tuguj za mnom. Tebe i naš grad s cijelom kneževi¬ 
nom izručih ponajprije promislu Božjemu, zatim 
našemu vjernom dvorskome. On je odsele upravitelj 
i nadzornik moga imanja. Izručujem te zaštiti Viš¬ 
njega ! Budi zdrava, sjećaj me se i moli se za me !« 

Genoveva ga isprati niz kamenite stube, a za 
njima iđahu ostali vitezovi. Čim se pomoliše na gradska 
vrata, zaore trube, zabliješte mačevi o jutarnjem 
suncu, koje se upravo rađalo: tako pozdravi sabrana 
četa svoga vođu. Ovaj posjedne brzo konja, da sakrije 
suze, što su ga oblile, te poleti naprijed, a za njim se 
otisnuše preko gradskoga mosta i ostali konjanici uz 
veliku zveku oružja. Genoveva gledaše iz gradske 
kule za njima, dok joj nijesu iščeznuli ispred očiju, 
Zatim se zatvori u svoju sobu, da se isplače. Cijeli onaj 
dan ništa nije okusila. 

TREĆA GLAVA. 

Genoveva krivo optužena. 

j 

G enoveva življaše po odlasku kneževu sasvim mirno 
i spokojno. Svake zore, prije nego bi žarko 
sunašce iza gora pomolilo svoje lice, sjedila bi ona 
već kod prozora i tu vezla kvaseći mnogom suzom, 
sjajnom kao rosa, svoje vezivo. Tek što bi zvono 
zazvonilo k misi, već bi se ona našla u gradskoj ka¬ 
pelici, gdje se usrdno molila za sreću svoga muža. 
Njezino klecalo ne bijaše nikada prazno pod službom 
Božjom, da, gdjekada bi i poslije podne provela u 
njem koji čas. Mnogo bi puta sakupila oko sebe dje¬ 
vojke iz bližnjega sela, učila ih plesti i šiti, a uzato 
jm kazivala koješta dobro i lijepo. Kao što je bila 
od svoga djetinjstva iskrena prijateljica siromaha i 
nemoćnika, tako im je sada bila prava mati. Ne bijaše 
uboga čovjeka, komu ne bi dala prilike, da štogod 
zasluži, a kad bi tko obolio, odmah bi ga sama po¬ 
hodila, pa mu svojom prijaznošću i ljubežljivošću 
osladila češće i najgorči lijek. Navečer je obično sa 
sluškinjama prela i često do u gluho doba. Kad je 
mjesec rasvijetlio njezinu ložnicu, sjedjela bi sama 
samcata u njoj udarajući u lutnju i pjevajući koju 
pobožnu pjesmicu. Uopće je puno držala do reda 
i poštenja te nije nikada dopustila, da joj koji podlož¬ 
nik bilo kakvu nepravdu podnosi. 


Dvorski, kome je knez sve svoje izručio, zvao 
se Golović. On je bio ugledan i vrlo uglađen, te se 
svojim slatkim riječima i laskanjem gotovo svakome 
svidio, a ipak je to bio čovjek bez duše. Vlastita ko¬ 
rist i raskoš bijahu mu sve na svijetu. Je li ono, što 
je činio, pravo i dobro, malo je mario, samo kad 
je to bilo njemu korisno i ugodno. Umah po odlasku 
kneževu poče se širiti po gradu. Nosio se ljepše od 
kneza, častio, izmišljao dan na dan nove zabave, 
te tako trošio i tratio kneževo blago. K tome je sa 
svakim kneževim slugom postupao osorno, ubogim 
nadničarima ustezao po koji dio od pogođene nadnice* 
a siromasima oduzimao svaku priliku da zasluže 
zalogaj kruha. 

Jedino se prama Genovevi vladao sasvim po¬ 
nizno i pokorno i svagda je posluživao uzorno i pri¬ 
jatno. Genoveva se nasuprot vladala prama njemu 
uvijek ozbiljno ne puštajući se nikada s njim u po- 
dulji razgovor, već ga je uvijek opominjala na nje¬ 
gove dužnosti. S početka joj se istina podložio i svoje 
mane pred njom sakrivao ; no malo je pomalo bivao 
sve smjeliji, a najposlije se drznuo pozvati je na tako 
sramotan čin, da bi već pri samoj toj riječi svaka 
poštena žena i djevojka porumenjela. Ali ona ga od¬ 
bije ponosito, zbog česa mu tako omrznu, te je od¬ 
mah odlučio, da će je pošto poto upropastiti. Geno¬ 
veva ne sluteći ništa dobro napiše knezu list, opiše 
živo Golovića, moleći ga svesrdno, da je riješi toga 
čovjeka. 

Kuhač knežev, po imenu Drakić, bijaše pošten 
čovjek, koji je mislio samo o dobru svoga gospodara, 
pa se stoga uvijek, kad je samo mogao, protivio opa¬ 
kim Golovićevim namjerama. Taj se sluga ponudi, 

da će kneginjin list po nekom pouzdanom seljaku 
poslati kriomice knezu. No lukavi Golovic sazna za 
to. U onaj čas, kad je Genoveva sutradan Drakiću 
u svojoj sobi predavala pismo, nasrne unutar Go¬ 
lo vić s golim mačem, probode nedužnoga jadnika 
Drakića njoj na oči i podigne strašnu viku. 

Dvoranici se strče, ugledaju na stocu onesvi- 
ještenu kneginju, a njoj pred nogama krvlju obli¬ 
vena Drakića. Sada stane Golović nevinu kneginju 
tako besramno potvarati, da je sva slulinčad od 
stida pocrvenjela. Zatim pošalje odmah po glasonoši 
knezu list, pun kleveta i laži, optuži Genovevu, tu 
pobožnu i nevinu gospođu, kao nevjernu i beščasnu 
genu — i zatvori je u najmračniju gradsku kulu. 

Golović je dobro poznavao svog gospodara; 
znao je on, da je knez dobrodušan, milostiv, prave¬ 
dan i velikodušan muž, ali je ujedno znao, da je uza 
sva svoja dobra svojstva goropadan, ćudljiv i ljubo¬ 
moran. »Jedna jedina strast i nagnuće, koje čovjek 
ne uguši, naliči brnjici u nosu medvjeda, za koju ga 
čovjek vodi kudgod hoće«. Tako je govorio zlotvor 
Golović, te je bio siguran, da će knez u prvoj vatri 
zapovjediti, da se kneginja smakne. 



ČETVRTA GLAVA. 

Genoveva u tamnici. 

K ula za zločince bijaše najstrašnija i najmračnija 
strana grada, mimo koje Genoveva nije nikada 
prošla, da se ne bi zgrozila i ražalila nad ubogim 
uznicima ! Pa gle ! U toj je kuli sada i sama kukala. 
Njezina tamnica bijaše mrzla, tamna i strašna kao 
kakva grobnica. Zidovi su joj bili sasvim crni i na 
mnogim mjestima od prevelike vlage zeleni, a pod 
potaracan opekom i studen kap led. — Ovdje se 
nikada ne pomoli žarko sunašce, ovamo nikada ne 
zaviri sjajni mjesec. Ono malo svijetla, što je probi¬ 
jalo kroz malu gvozdenu rešetku i bijelo Genovevino 
odijelo, činilo je zatvor još grozovitijim. Dan i noć 
sjedjela bi ovdje tužna i nevoljna kneginja na slami, 
a uz nju je stajao vrč s vodom i komadić crna kruha: 
to joj bijaše sva hrana. Od velikoga plača bijahu joj 
oči sasvim nabrekle. 

No čim se od prvoga straha i boli sabrala, sklo¬ 
pila je ruke, digla ih k nebu i počela srdačno moliti: 
»O dobri Oče nebeski! Evo duboko ovdje pod zem¬ 
ljom uzdižem k Tebi svoje oči! Eto, ostaviše me svi 
osim Tebe ! Nijedno milosrdno oko ne vidi moje tuge, 
nijedno čovječje uho ne čuje mojih uzdisaja. Ali Ti 
vidiš moje suze. Ti čuješ moje uzdisaje. Ta Ti si svag¬ 
dje, Ti si i u ovoj mračnoj tamnici. Otac i mati moja 
ne znadu za mene, moj je muž daleko od mene, a 

ljubezna mi ruka prijatelja ne može ništa pomoći. 
Samo Tvoja desnica nije svezana, samo Ti možeš 
otvoriti vrata ove tamnice. O, smiluj se na mene, 
predobri Oče !« 

Zatim opet sjedne iznemogla od velike žalosti 
i boli, pa stane ovako jadikovati: »Oj, kako su srećni 
i najsiromašniji ljudi prema meni! Oni barem vide 
modro nebo i zelene livadice. Kamo sreće, da me je 
mjesto vojvotkinje rodila pastirica, da sam mjesto 
kneginje postala prosjakinja ! Ah, sve mi oduzeše, 
ništa više nemam ! I samo me sunce, koje je za sve 
stvoreno, ne grije više.« Suze je poliše, a za čas opet 
nastavi: »Ali Bože, Ti si jošte moj, budi mi Ti dakle 
odsad sunce ! Da, čim se Tebe opomenem, odmah mi 
odlane u duši i moje srce, koje je od žalosti kao od ljute 
zime ukočeno, opet se rastopi u blagim suzama.« 

Sada joj padne na pamet onaj časni biskup i riječi, 
što joj ih je rekao na odlasku. »To je dakle ona sreća« 
— reče, pa se razgleda po tamnici, — »koju si mi pro¬ 
rekao, ti pobožni starče! Iza lijepa dana dočeka me 
ova tamna uza !« »No ipak«, progovori dalje, »to mora 
da je za me dobro. Bože, kad si Ti dopustio, da sam 
amo dospjela ! Ti šalješ tugu samo od ljubavi, u njoj 
su uvita samo dobročinstva. Pod nesrećom je često 
sakrivena sreća i blagoslov, kao što Tvoja desnica 
zaklopi u lupinu gdjekoga voća najslađu jezgru. Hoću 
dakle, da ove muke, što mi ih je poslala Tvoja očin¬ 
ska ruka, mirno podnosim. Samo Tebe ću imati vazda 
pred očima, te se ne ću tužiti na svoje progonitelje. 
Ti hoćeš tako, evo me dakle, Gospodine, postupaj 
sa mnom po svojoj svetoj volji! Protiv Tvoje volje 
ne može mi pasti ni vlas s glave !« 

Dok je ovako molila odlanu joj pomalo, te oćuti 
u srcu veliku utjehu. Bijaše joj u taj čas, kao da joj 
nešto unutra progovara : Ne boj se, Genovevo ! Istina, 
još puno imaš podnijeti, no od svih će te muka oslo¬ 
boditi Gospodin ! Svijet te drži za zločinku, ali će tvoja 
nevinost jednoć biti jasnija od samoga sunca. Na to 
joj padne blagi sanak na oči, te je prilično okrijepi. 

PETA GLAVA. 

Genoveva porodi u tamnici. 

G enoveva sjedaše već više mjeseci u tamnici. Čitavo 
ovo vrijeme nije k njoj nitko dolazio osim Go- 
lovića, koji ju je neprestano besramnim svojim ponu¬ 
dama vrijeđao. On joj očitova, da će je samo uz tu 
pogodbu osloboditi i pred svijetom opet poštenom 
proglasiti, ako udovolji njegovim nepoštenim željama. 
No ona ga je vazda odbila veleći: »Volim, da me svijet 
drži besčasnom, nego da budem u istinu besčasna. 
Volim i poginuti u ovoj kuli, nego se zločinom popeti 
na kraljevski prijesto«. 

Tuga njezina bude još veća. Nedugo iza odlaska 
kneževa oćuti na svoju veliku radost, da je zanosila. 
Sad joj je nadošlo vrijeme i ona porodi sinčića. »O 
ljubezno djetešce !« reče pritisnuvši ga na grudi drš- 
ćućim rukama — »ovdje si dakle u toj groznoj špilji 
moralo ugledati svijet. Hajde na moje grudi, da te 
ogrijem, jer sirota nemam čim da te povijem ! Ali 
kako da te ogrije tvoja osušena i bolesna majka, 
kad joj ne daju ni žlicu tople juhe ! U strašnom ovome 
stanu nema drugoga mjesta, do ovo malo vlažne 
slame na hladnom podu. Pod ovim mrklim i mokrim 
svodom, s koga neprestano kaplje studena voda, morat 
ćeš siroče, od vlage i zime poginuti. Oj zidine ! Zašto 
mi kvasite milo čedo ovim mrzlim kapljama s* Zar 


ste i vi nemilosrdne kao ljudi i Ali što rekohu opro¬ 
stite, vi nijemi zidovi imate više osjećaja, vi ne možete 
više gledati nevolje moje i djeteta moga, pa tugujete 
i ronite suze sa mnom!« 

Uto pogleda prama nebu, digne drščućim rukama 
dijete u vis i plačući progovori : »Bože ! Ovo si mi 
dijete Ti poklonio, Ti si mu život dao, ono je Tvoj 
dar ! Tebi ga dakle sasvim posvećujem !« »Da« — pro¬ 
duži — »to neka mi bude prva dužnost, da ga Tebi 
posvetim. Ja ga ne mogu poslati u Tvoju svetu crkvu, 
no Ti si i ovdje, a gdje si Ti, tamo je i Tvoja crkva. 
Ovdje nema ni jedne ruke, koja bi ga držala na krstu, 
nema svećenika, koji bi oca i kuma opomenuo na krš¬ 
ćanske dužnosti. Zato ću ja da zastupam oca, kuma i 
svećenika. Svečano Ti se dakle, o Bože, zavjetujem, 
— ako mene i dijete uzdržiš u životu, da ću ga odga¬ 
jati u Tvojoj svetoj vjeri, da ću ga u poznavanju 
Tebe i svete Tvoje ljubavi kao povjerenu dragocjenost 
čuvati od svakoga zla, da ga tako u onaj dan čisto i 
neoskvrnuto povratim Tebi i tako Ti uzmognem dati 
račun«. Sad je još dugo tiho molila, zatim zagrabi 
vode iz vrča, pa pokrsti dijete i nadjene mu ime Tugo- 
rod. — »Rodio si se u nevolji i tuzi, Tugorod neka ti 
dakle bude krsno ime, a suze tvoje majke neka ti budu 
kumovima«. Zatim povije dijete u pregaču i položi 
ga u krilo. »Krilo moje«, reče, »neka ti bude kolijevka«. 
Pogledavši tužno na crnu i tvrdu koru kruha uza se> 
uzdahne : »To pak, jadno djetešce, bit će ti hrana ! 
Istina, tvrda je i suha i jedva je i za mene ima, no 
ne boj se, tvoja će je mati suzama nakvasiti i umek- 
šati, pa će je s Božjim blagoslovom biti i tebi i meni 
dosta.« Tad odgrize komadić, sažvače ga i dade dje¬ 
tetu. Kad joj sinčić u krilu zaspi, sagne se nada nj 

i uzdahnu : »Milostivi Bože ! Pogledaj na ovo siro¬ 
mašno dijete u mom krilu ! Cvijet bi morao u ovom 
mračnom i mrzlom duplju bez sunčane svjetlosti i 
topline, bez životvornoga zraka za kratko vrijeme 
izgubiti svu svoju sjajnost i boju, poblijediti i po¬ 
venuti. Pa kako da ova nježna biljka uzraste ! O ne 
daj, Bože, da tako jadno pogine! Kako ga ljubim, 
kako bih rada život dala za njega ! No Ti ga još bolje 
ljubiš, nego ja. Ti ljubiš mene, ljubiš sve nas više, 
nego mati svoje čedo«. »Da«, reče zatim glasnije, »Ti 
si sam kazao: »Ako i mati zaboravi dijete, ja ne 
ću.« — Govoreći Genoveva ovako naglas, probudi se 
dijete i nasmiješi se ljubezno prvi put svojoj majci. 
I Genoveva se nasmije — prvi put u svom zatvoru. 
— »Ti se smiješ ljubezno dijete <«■ reče zagrlivši ga, 
»ništa se ne plašiš strašnoga ovoga mjesta. Da, smij se 
samo ; tvoj mi smijeh više kaže nego stotina riječi ! 
Čini mi se, kanda mi veliš : Ne plači, majko, budi ve¬ 
sela ; ti si istina siromašna, ali Bog je bogat; ti si bez 
pomoći, ali Bog je svemoćan pomoćnik; ti mene, istina, 
veoma ljubiš, no Bog tebe i mene još više ljubi! Smij 
se samo, smij, ljubezni sinko, jer dok se ti smiješ, dotle 
ne mogu ja plakati!« 

Za nekoliko dana dođe opet Golović. Divljim i 
namrštenim licem stupi preda nju. »Sad mi je već dosta 
toga« — rekne — »ako već vi hoćete, da ostanete luda 
i tu svoju krepost sačuvate, a ono se smilujte barem 
svomu djetetu. Jer ako ne ćete, da se pokorite mojoj 
volji, morat ćete, tako mi Boga, skupa s djetetom 
umrijeti!« Genoveva odgovori mirno i odvažno: 
»Volim stotinu puta umrijeti, nego učiniti što, česa 
bih se morala stidjeti pred Bogom, svojim roditeljima^ 
mužem i pred svim poštenim ljudima«. Golović je nato 

razjareno pogleda, obrne se sav blijed od jada i lupi 
gvozdenim vratima tako silno za sobom, kanda se 
uzdrmao temelj tamnice, i gromovita se jeka dugo 
razlijegala po njoj. 

ŠESTA GLAVA. 

Genovevi stiže glas, da će skoro biti 
pogubljena. 

O ponoći pokuca najednom netko na malom okancu 
tamnice i zapita slabim plačnim glasom: »Mila 
kneginjo, čujete li jošte < Bože, šta vam moram ja¬ 
viti ; ne mogu od plača ni govoriti! Oh, bezbožni onaj 
Golović, onaj zločinac...« 

»Tko si? 1 « upita GenoveVa i stupi do gvozdene re¬ 
šetke. 

»Ja sam kći tamničareva«, odgovori izvana isti 
glas, »sjećate li se, ja sam ona Mileva, koja je već odavna 
bolesna i kojoj ste vi u bolesti toliko dobra učinili. 
Oh ! Ja vas veoma ljubim i rado bih vam pokazala 
svoju zahvalnost. Ali Bože, eto ja vam baš donosim 
strašnu vijest, da ćete morati još ove noći umrijeti; 
tako hoće knez, jer on vas zaista drži bestidnicom, 
kakvom vas je proglasio Golović. Tu je strašnu osudu 
izrekao sam knez, i već su određeni krvnici, koji će vam 
odsjeći glavu. To je živa istina, jer sam sama na svoje 
uši čula, kako se Golović dogovarao s njima. I vaše 
siromašno dijete morat će s vama poginuti, jer knez 
ne će, da ga prizna za svoga sina. Od velike žalosti 
nijesam mogla ni oka stisnuti. Čim je sve pozaspalo, 
skočim sve ovako slaba i bolesna i pokušam se dovući 
dolje, jer vjerujte — ni živjeti ne bih mogla, da se 


još jedamput s vama ne porazgovorim, s vama se ne 
oprostim i na vašoj ljubavi još jednoć ne zahvalim! 
Imate li možda komu što poručiti, ili ako vam je druk¬ 
čije što na srcu, povjerite samo meni, da se barem vaše 
tajne ne ukopaju s vama i da ja, ako kada bude pri¬ 
like, dokažem vašu nevinost.« 

Genoveva se tako uplašila, da nije mogla dugo 
progovoriti. Napokon reče : »Draga dušo, budi tako 
dobra, pa mi donesi svijeću, pero, i papira !« Djevojka 
donese, a Genoveva, budući da tu ne bijaše stola ni 
stolca, prilegne na pod i napiše ovaj list: 

»Ljubezni mužu ! Ovdje u tamnici na ledenom podu 
pišem ti još jednom. Kad pročitaš ovaj list, trunut 
će već moje tijelo u grobu. Za koju ću uru već stajati 
pred sudom Božjim. Osudiše me na smrt kao zločinku, 
ali Bog znade, da umirem nedužna. Da, kunem ti se 
živim Bogom, da sam nevina ! Vjeruj mi, da ne pone- 
soh nikakve laži sobom na drugi svijet.« 

»Ah mili moj ! Ja samo tebe žalim. Valja da si 
strašno prevaren, jer inače ne bi mogao na smrt osuditi 
svoje Genoveve i djeteta svoga. No, ako kada uđeš 
prijevari u trag, ne grizi se odviše. Ja znam, da si me 
vazda ljubio : ti nijesi kriv, što ja umirem, tako je 
volja Božja!« 

»Moli ipak Boga, da ti oprosti, što si se prenaglio ; 
ne osudi više nikoga prije, negoli ga saslušaš. Budi ti 
ova prenagla osuda prva i posljednja, a popravi taj 
zločin, kod koga si ti malo skrivio, stotinom drugih 
dobrih, plemenitih djela. To je još jedino, što možeš 
učiniti; tugovanje i jadikovanje ne pomaže više. Pa 
i to pomisli, da ima nebo ; ondje ćeš ugledati i sinka 
svoga, koga ovdje nijesi ni vidio ; ondje nas ne će 
više rastaviti zli i opaki ljudi.« 

»Još ću samo nekoliko časova živjeti, zato ti ne 
mogu više pisati. Posljednju sam dužnost ispunila 
ispovjedivši ti svoju nedužnost.« 

»Hvala ti još jednom na svoj ljubavi, koju si mi 
iskazao za srećnijih vremena. Ja pak nosim ljubav 
k tebi sa sobom u hladni grob.« 

»Zauzmi se za dobre moje roditelje i budi im pravi 
sin, pa ih tješi u tuzi. Ja im više ne mogu pisati, jer 
eto moje smrti! No kaži im svakako, da njihova 
Genoveva nije bila nikakva zločinka, da je nevina 
smaknuta, da je na čas smrti mislila na njih, pa da 
im srdačno hvali na svem, što joj dobra učiniše.« 

»Golovića, kukavnoga onog i zaslijepljenoga lu¬ 
đaka ne daj pogubiti u ljutitosti. Oprosti mu kao što 
mu i ja praštam ; ja te za to molim ! Ne ću da s kakvom 
mržnjom preminem s ovoga svijeta i da se zbog mene 
poslije smrti prolije i kap krvi.« 

»Ne ljuti se ni na one, koji će mi odsjeći glavu; 
nijesu oni tome krivi; pače čini njima i njihovoj obi¬ 
telji dobro ; oni su nedužni i znam zaista, da to ne¬ 
rado čine.« 

»Onaj dobri krivično ubijeni Drakić bio ti je je¬ 
dan od najpoštenijih sluga. Skrbi se za njegovu udovicu 
i budi otac njegovoj siročadi. To si mu dužan, jer 
upravo njegova vjernost zada mu smrt, za tebe je umro. 
Proglasi javno i njega nevinim !« 

»Dobro djevojče, koje će ti donijeti ovo pisamce, 
lijepo nadari! Ono mi je jedino ostalo vjerno, dok 
je sve protiv mene bilo, ili bolje reći, kad se 
nitko od straha pred Golovićem nije usudio zauzeti 
za me.« 


»Sa svojim podložnicima postupaj blago ! Ne 
nameći im teška bremena ! Staraj se, da im budu nad¬ 
stojnici uvijek pravični, svećenici vrijedni, a liječnici 
iskusni! Pusti svakoga preda se, koji bi ti se rado zbog 
česa pritužiti, ili te za što umoliti u nuždi ! Osobito 
prama siromasima budi podatan! Ah, naumih biti 
majkom tvojih podložnika i mnogo im dobra učiniti ; 
tako im ti sada čini! Dvostruko si im dakle dužan 
biti ocem.« 

»A sada ti evo posljednji zbogom! Ne tuguj od¬ 
više za mnom, mili moj ! Ja ti i tako rado umirem, 
jer je ovaj život kratak, a pun bijede i jada. Kako sam 
god kao i drugi ljudi grješnica, ipak u svem što se tiče 
klevete Golovićeve, umirem tako nevino kao i moj 
Spasitelj. On mi se neka duši smiluje! Još jednoć ostaj 
mi zbogom i moli se za me ! Ja se s ovoga svijeta dije¬ 
lim mirnim srcem, punim ljubavi, pa ostajem i — preko 
groba tvoja vjerna žena Genoveva.« 

Mnogo gorkih suza proli ona pišući taj list. Crnilo 
joj se tako pomiješalo sa suzama, da se jedva moglo 
čitati. Preda ga zatim djevojčici i reče : 

»To pismo čuvaj kao oko u glavi i ne pokaži ga 
nikome na svijetu, već ga podaj mome mužu, kad se 
vrati s vojne !« Nato skine Genoveva svoj biser-đerdan 
s vrata, i reče : »Uzmi drago dijete, taj biser za vjer¬ 
nost i suze, što si ih za me prolila. Od zaruka ga nosim, 
te ga nijesam skinula, otkako mi ga je moj zaručnik 
objesio o vrat; sada nek bude tvoj nakit. Vrijedi puno 
tisuća dukata. Eto najedamput si obogatila, no ne 
ponesi se zato. Pomisli, da ga je nosila tvoja kneginja 
na onome vratu, koji će domala presjeći krvnički 
niač. Gledaj mene i zapamti, da se ni u najbolje ljude 

ne možemo uzdati! Ah, nije mi nikada ni na kraj pa¬ 
meti došlo, da će onaj isti dati, da mi odsijeku vrat, 
koji mi ga je nedavno nakitio ovim biserom! Uzdaj se 
dakle samo u Boga! A sada pođi zbogom, pa budi 
dobra i kreposna ! Još mi je uzdignuti srce k Bogu i 
pripraviti se na vječnost. Ostaj zbogom!« 



SEDMA GLAVA. 

Genovevu vode na stratište. 

T ek što djevojčica ode, zaškrinuše gvozdena vrata od 
tamnice, a unutar stupe dva čovjeka u oklopima. 
Jedan je držao goruću zublju, a drugi goli mač u ruci. 
— Genoveva je molila klečeći s djetetom u naručaju. 
»Ustaj Genovevo !« reče krvnik hrapavim glasom, 
»uzmi dijete, pa idi za nama !« »Bog mi se smilovao 
— uzdahne Genoveva — u Njegovim sam rukama!« 
Nato ustane, i pođe za njima. Put je vodio kroz nekaki 
prolaz ispod zemlje, koji nije gotovo imao kraja ni konca. 
Zubljonoša išao je pred njom, krvnik tik za njom, 
a sve ih je pratio velik kudrav pas. Napokon stignu 
do željeznih vrata. Zubljonoša utrnuvši zublju otvori 
vrata, a oni se nađu pod vedrim nebom kraj velike 
dubrave. To je bilo krasne jesenske noći. Vedro 
nebo bijaše posuto zvijezdama, a blijedi se mjesec 
već nagnuo k zapadu. Hladan je vjetar pirio. Nitko 
ne progovori ni riječi; Genovevu odvedoše daleko u 
goru, te napokon dođoše na ledinu, okruženu vitkim 
jelama i tamno-zelenim tisama. Krvnik vikne : »Stani 
Genovevo, pa klekni!« Genoveva klekne. »Sada daj 
amo dijete, a ti joj, Mijate, međutim sveži oči !« To 
reče, pa uhvati dijete za ručicu i trgne mač. No Geno¬ 
veva čvrsto pritisne dijete k sebi, pogleda k nebu i 
usklikne: »Bože, daj slobodno, da ja umrem, samo mi 
sačuvaj dijete !« 

»Ne oteži !«> reče surovi krvnik. »Što mora biti, 
mora — daj amo dijete !« 

Ali Genoveva ne presta plačući i cvileći moliti: 
»Dragi ljudi, pa zar biste vi mogli ubiti ovo nevino di¬ 
jete^ Kome je što krivog Ubijte mene, ja rado umirem! 
Eto vam glave, samo mi djetetu darujte život, odve¬ 
dite ga k mojim roditeljima, ili ako to ne smijete, opro¬ 
stite i meni radi njega život. Ja ću rado, dok budem 
Živa, ostati u ovoj gori i nikada se ne ću vratiti u svijet. 
Eto ja, vaša gospođa, padam pred vama na koljena! 
Ako sam vam ikada što zla učinila, prosto vam, ubijte 
me ; ako sam sagriješila, smaknite me. Ali vi dobro 
znate, da sam nedužna. Kaj at ćete se zaista jednoć, 
ako vas sada ne ganu moje suze. Smilujte se, pa će se i 
Bog na vas smilovati ! Ne dajte se za vremenitu plaću 
potkupiti za zločin, jer će vas stići vjekovita kazan. 
Bojte se više Boga nego ljudi ! Zar ćete vi do onoga 
Goiovića više držati nego do Boga i Ne prolijevajte 
nedužne krvi, jer ona vapi za osvetom u nebo, a ubo¬ 
jica nema tu više mira ni pokoja.« 

»Ja ne činim drugo«, reče krvnik, »nego što mi je 
naloženo. Je li pak pravo, nije li, zato odgovara knez 
i Golović.« 

No Genoveva nije zato prestala moliti i plakati: 
»Pogledajte samo k nebu«, reče, »gledajte, kako se i 
mjesec sakriva za jele, da ne gleda bezbožna čina, 
što ste ga naumili izvesti. Gledajte samo, kako krvavo 
zalazi! Kad ga god odsad vidite, da tako zalazi, sje¬ 
tit će vas nedužno prolivene krvi! Kad ostalim lju¬ 
dima bude sjao, vama će biti krvav. O, slušajte, mo¬ 
lim vas, slušajte, kakav se vjetar podigao ! Ne čujete 
li, kako strašno šumi drvlje i kako živo trepeće lišće ! 

Čitava se priroda zgraža nad ubistvom nevinih; 
svaki će vas i listić u buduće plašiti. Gledajte gore 
zvijezde ! Nebo je stotine i stotine očiju uprlo u vas, 
pa zar vi možete pod Božjim nebom ovršiti toliki 
zločin ! Pomislite, da nad ovim zvijezdama stanuje 
Bog, koji će vas jednoć suditi. Oče udovica i sirota, 
umekšaj srce ovim ljudima, koji i sami imadu ženu 
i djecu, ustegni im ruku, da se smiluju siromašnoj 
majci i ubogom djetetu, i da ne okaljaju ruku neduž¬ 
nom krvlju.« 

Mijat, koji je dosada mučao, otare suze i reče 
drugu: »Bartole, srce mi hoće da pukne, pustit ćemo 
je, neka živi. Ako ti se već hoće prolijevati krv, ubij 
radije Golovića. On je krivac, a ona u svome životu 
nije drugo činila, nego dobro. Pomisli na svoju po¬ 
sljednju bolest, što ti sve dobra ne učim 1« 

»Ona mora umrijeti«, odgovori Bartol. »To je 
sve zaludu, moj dragi Mijate 1 I meni ju je,-tako mi 
duše, teško ubiti, no ako je pustimo živu, sami gu¬ 
bimo glave. A to joj ipak ne će ništa pomoći, jer 
Goloviću ne će uteći. Uzato mu još moramo donijeti 
njezine oči za dokaz, da smo je ubili«. 

»No ipak ćemo je pustiti živu«, reče Mijat. »Ta 
mi možemo učiniti ovako: da ne budemo izdam, 
neka nam se zakune, da će zauvijek ostati u ovoj 
gori, a Goloviću ćemo donijeti oči tvoga psa. Ja ti 
jamčim, da mu zla savjest ne će dati, da ih razgleda 
i opazi prijevaru. Ali tebi je žao tvoga pseta, nije li 
istina < Promisli dakle, Bartole, ne mora li ti .naše 
ljubezne kneginje i nevinoga djeteta, našega mladoga 
kneževića biti više žao, nego li, Bože prosti — tvoga 
pseta i Bartole, ne budi tako nečovječan U 

»To i nijesam!« odgovori Bartol. »Bog zna, da 
mi još ni jedan posao nije bio tako težak — ali 
Golović će biti bijesan, ako...« 

»Odlazi, molim te, sa svojim Golovićem«, reče 
mu Mijat. »Nedužnu pokloniti život očevidno je do¬ 
bar čin, a kad čovjek dobro čini, ne treba se plašiti 
nikoga, makar bilo šta i podnijeti. Ako zbog toga 
malo i postradamo, što je zato i Naše će dobro prije 
ili kasnije uroditi dobrim plodom !« 

Najposlije pristane i taj okorjeli čovjek. »Neka 
dakle bude, što Bog da!« Nato stane odmah Geno- 
vevi govoriti strašnu zakletvu, da dok bude živa, 
ne smije ostaviti ove gore, a ona je za njim morala 
riječ po riječ ponavljati. I Mijat se morao na njegov 
mač zakleti, da ni živoj duši ne će ništa kazati, niti 
je kada pohoditi u pustinji. Zatim je Bartol, da bude 
sasvim siguran, odvede sa svojim drugom daleko 
preko brda i dolina u pustinju, kud još nikada nije 
koračala ljudska noga. Ona se sasvim onemogla sruši 
pod jednu jelu. Tu je ta dvojica ostave, pa otiđu 
svojim putem. Samo se Mijat još jedamput ogleda 
suznim očima i reče : »Sad joj se neka smiluje Bog 
i neka skrbi za nju i dijete, jer da On nije milosrd¬ 
niji od ljudi, zlo i naopako !« 

Vrativši se u grad nađu Golovića u sobi, gdje je 
sjedeći sav smućen oborio glavu. »Eto vam očiju !« 
reče Bartol, stavši na vratima i pokazavši na dlanu 
pasje oči. »Ne ću da ih vidim !« rikrie Golović, skoči 
na noge i trgne mač. »Tko mi još jednom izusti 
ime ove nesretnice, rinut ću mu, sunca mi, ovaj mač 
u prsa. Odlazite mi s očiju i nikad mi se više ne po¬ 
kažite ! — »To je ipak čudnovato«, reče zatim sam 

sobom, kad njih dva otiđoše, »prije mi se osveta nad 
Genovevom činila slatka, a sad mi je tako gorka, 
da bih dao desnicu s ramena, kad bih mogao odgo¬ 
diti, što se dogodilo. Ah, tko se podaje svojim 
strastima, vidi napokon, da se ljuto prevario«. 


OSMA GLAVA. 


Genovevu i dijete oslobodi košuta, da ne 
umru od gladi. 

/'"'Ienoveva je dugo ležala pod jelom u nesvijesti, dok 
se napokon ne probudi i opazi, da je sama s dje¬ 
tetom usred crne gore. Mjesec je bio već odavna za¬ 
šao, a nebo su prikrile guste oblačine. Bijesnio je stra¬ 
šan vjetar; više njih je hukala sova, a nedaleko u 
gori opet zavijao vuk. Drhtala je od straha kao šiba 
na vodi. 

I »Bože, Bože !« uzdahne, »koliki me strah hvata ! 
Ah Ti si i ovdje uza me, Tebi nema noći, Ti me i sada 
dobro vidiš. Gdje nema ni žive duše, ondje si Ti! 
Ti nikada ne ostavljaš onoga, koji se u Te uzda. Ti* 
koji si me s djetetom — vječna Ti slava — oslobodio 
iz ruku ljudskih, oslobodit ćeš me i od divlje zvjeradi; 
u Tebe ću se jedino uzdati, pa se ne ću ništa bojati!« 

Tako ostane pod drvetom sjedeći s djetetom 
na krilu, prekrsti ruke i čekaše suznim očima dan. 
Svanućem svanu i za nju nova nevolja. Bilo je mutno 
jesensko jutro. Čitava okolica bijaše kršna i divlja, 
da je bila strahota; nigdje nije vidjela ništa do golih 
Pećina, jela, trnja i šikare. Zrak je izjutra bio studen, 
a malo kasnije okrene snijeg i kiša. Genoveva drhtaše 
od hlada, a sinčić joj od velike studeni, gladi i vlage 
krizne u plač. Stoga ona skoči brže bolje, da nađe 
kakvo duplje ili pećinu, gdje bi se mogla zakloniti 

od nepogode, a da nađe i štogod divljaka, trnjina, 
da utiša glad; no nigdje da bi i pedalj suhe zemlje 
ili jedna samo divljaka. Stane dakle nježnim ptsti- 
ćima iz napolak smrznute zemlje iskopavati korijenje, 
da joj je sve krv iza nokata udarala, zatim ga zgrize 
pa dade djetetu. 

Poslije toga se pusti s djetetom sve onako slaba 
i onemogla po snijegu i kiši kroz tu strahovitu pustinju 
sve dalje i dalje ne znajući ni sama kuda i kamo. — 
Kad se opet preverala preko jedne stijene, spazi dolje 
među klisurama malen klanac. Siđe dakle dolje, a 
kad tamo, smotri u jednoj stijeni među jelama, gdje 
se iza grana crni nekakva rupa. To je bio ulaz u spilju, 
koja je bila tako prostrana, da su u nju mogle stati 
dvije tri osobe. Nedaleko je romonio niz stijenu po¬ 
točić, a oko spilje se penjala po kamenju nekakva 
bilina nalik tikvama; lišće joj se već osušilo, a plod 
na zemlji na polak sagnjio tako, da se jiije dao 
okusiti. 

Genoveva uniđe s djetetom u spilju, gdje se za¬ 
klonila od vjetra i kiše, ali ne od studeni. Nato dođe i 
podne, a s njim i glad, koji ju je već toliko izmučio 
zajedno s djetetom, koje sada poče plakati i vriskati. 
U toj velikoj nevolji baci se na koljena, metne preda 
se dijete i pogledavši kroz ulaz spilje k nebu sklopi 
ruke i uze moliti *. »O dobri Oce na nebesima, po¬ 
gledaj majku gdje plače i njezino ubogo dijete I Ti, 
koji zimi hraniš gavrane, što oblijeću ove stijene; 
Ti, koji ne zapuštaš ni crvića, što puzi po ovom ka¬ 
menju i daješ mu i usred najljuće zime hranu, Ti 
možeš i mene s djetetom u ovoj pustinji hraniti i 
možeš i kamen u hljeb pretvoriti. Ne, dragi Oče, Ti 
ne možeš, a i ne ćeš dopustiti, da ovdje poginemo • 


Ti si mi u ovoj pustinji dao tako dobar stan, a 
Tvoja će skrb biti i za hranu, da prehranim sebe i 
dijete!« 

I nuto — oblaci se najedamput raziđu, a žarko 
sunašce ograne i počne grijati pećinu. Sad zašušti 
nešto u lišću i iznenada doleti pred spilju krotka ko¬ 
šuta. Budući da je lovci još nikada nijesu progonili, 
nije bila plašljiva, već uniđe mirno u spilju, svoj 
obični stan, te stane upravo pred Genovevu. Ona se 
s početka malo uplaši zvijeri, no kasnije se osmjeli 
i pogladi košutku, a to je zvijeri ugađalo. Međutim 
se Genoveva dosjeti, da bi mogla sebe i dijete pre¬ 
hraniti košutinim mlijekom. »Bože, na što li nevolja 
ne prisili uboge majke!« uzdahne i dade djetetu 
sisati košutu, koja je rado pustila, budući da ju je 
i tako mlijeko peklo, jer joj je košuće zaklao vuk. 
Zatim povije usnulo dijete u pregaču i položi ga na 
prikladno lišćem nastrto mjestance. 

Tek kad je djetešce tako namirila, onda se istom 
pobrinu za se. Iziđe dakle opet iz spilje i nabra tikvica, 
što su okolo ležale, raspolovi ih, izvadi iz njih salo i 
ispere čisto na potočiću. Vrativši se nađe košutu, 
gdje leži, te joj poda malo zelene travice, koju je na- 
čupala oko potoka. Košuta ustane, pa joj poče iz 
ruke gristi, a kad je pojela, stane joj lizati ruke, 
kao da hoće zahvaliti. Nato je pokuša musti. Košuta 
rado pusti, te Genoneva napuni više tikvica mlijekom. 
Zatim se baci na koljena, digne tikvicu s mlijekom 
prama nebu i zahvali rekavši : „Dobri Bože, primi 
ove moje suze mjesto hvale za ovaj Tvoj milostivi 
poklon ! Da, ovo je mlijeko Tvoj dar, Ti si učinio, 
da iz ove tvrde stijene izvire za me izvor hrane ; Ti 
si me vodio k ovoj spilji — k stanu dobre košute. 


Sada više ne ću za stalno s djetetom poginuti, a uz- 
dajući se u Tvoju pomoć pretrpjet ću mirno i ovu 
zimu.« 

Dovršivši molitvu napije se iz tikvice mlijeka, 
u koje joj kapahu suze zahvalnosti. »O, kako je to 
dobro piće,« reče — »još mi nije u mom životu ništa 
išlo tako u slast. O dobri Bože, kako sam slabo cije¬ 
nila Tvoje darove za punim stolom bogatih roditelja ! 
Oprosti, što nijesam bila zahvalnija ; oprosti, što 
nijesam ubogim više dobra učinila, jer nikad dosele 
ne iskusih, što je glad ! O kako bih lijepo bila mogla 
s malo troška okrijepiti mnogoga siromaha !« 

Okrijepivši se mlijekom zahvali još jedamput 
Višnjemu i izađe opet iz spilje, načupa po kamenju 
i drveću suhe mahovine, pa nastre djetetu meku po¬ 
steljicu. Zatim navuče još bolje velikoga jelova granja 
na ulaz spilje, da je što većma zakloni od vjetra. Pod 
jednom jelom nađe suhu palicu, obraslu _bijelim, 
žutim i zelenim mahom, prelomi je na dva jednaka 
dijela, načini križ, sveže ga likom i objesi u spilji 
na najljepšem mjestu. — Kad je već sve uredila, 
sjedne umorna u spilji. Grane jelove na ulazu zastrle 
su svjetlost kao kakav zelen zasjenak, a košuta je 
grijala svojom parom čitavu spilju. Počivajući tako 
oćuti neko zadovoljstvo i mir u srcu, te stade slaviti 
Svemogućega, što ju je oslobodio mračne tamnice 
i zaštitio protiv okrutnoga Golovića. Istina, da se još 
imala dosta zla bojati, no pogledavši na križ stane 
ovako moliti: 

»O moj božanski Spasitelju, koji si od ljubavi 
k meni na križu umro ! Ovaj Tvoj znak imat ću vazda 
pred očima, on će me uvijek opominjati Tvoje ljubavi, 
s Tobom ću započeti nov život u ovoj pustoši. Moja 


bijeda budi sada moj križ, koji ću po Tvom primjeru 
mirno prigrliti, pa uvijek moliti poput Tebe : Oče, 
budi volja Tvoja, a ne moja ! Tž i tome će biti jedam¬ 
put kraj, pa će doći čas, kad ću moći. s Tobom kazati: 
svršeno je !« 

Dok je tako pobožno molila, poslije dugo vre¬ 
mena prviput joj sklopi ugodan san umorne oči. 
Sinak joj je spavao na krilu, a uza njih vjerna ko¬ 
šuta, koja ih od toga časa više ne ostavi. 



DEVETA GLAVA. 


Genovevino samotovanje u pustinji. 

G enoveva življaše od to doba upravo pustinjački. 

Zima prođe, ljeto dođe, a za njim i opet zima; 
tako prođe mnogo vremena, a da se nije ništa znatno 
dogodilo. 

Kad bi ljeti pripeklo žarko sunce, a ona sjedjela 
među mrkim stijenjem ili pod sjenatim drvetom i 
čula tek graktanje gavrana ili tuckanje žuna; ili 
kad bi po studenoj jesenskoj noći visoko odskočio 
blijedi mjesec i rasvijetlio pustu dolinu ; kad bi zimi 
iz svoje spilje vidjela visoki snijeg, a po njem 1 samo 
tragove divlje zvjeradi, tada bi dakako cijelim sr¬ 
cem čeznula za roditeljima, mužem, prijateljima 
ili za kakvim mu drago čovjekom. »O kako su srećni 
ljudi, koji zajedno živu, koji mogu razgovarati i je¬ 
dan drugome priopćiti svoju tugu ili radost. Pa kako 
su više puta bezumni, što ne mare za tu sreću i 
truju jedan drugome život!« No svaki put bi se brzo 
razabrala i produljila: »Ali ipak. Bože, razgovor 
je s Tobom slađi nego ikakvo drugovanje s ljudima, 
pa ako smo i daleko od ljudi. Ti si ipak blizu, po¬ 
sred divlje pustoši i u po tamne noći! Kolika je to 
sreća, što uvijek možemo s Tobom drugovati, naj¬ 
veći prijatelju naše duše !« Razgovarajući tako više 
puta s Bogom, tako tome priviknu, da su joj u takovu 
pouzdanu razgovoru letjele ure kao trenuci. 

Premda joj je kopanje korijenja i sabiranje div¬ 
ljega voća zadavalo dosta posla, imala je ipak i tako¬ 
vih časova, kad nije znala, šta bi radila. »O, da mi 
je sada,« rekla bi često, »malo pređe i igala, kako bi 
ugodno vrijeme prolazilo, kako bih lijepo sebi i dje¬ 
tetu mogla ugotoviti odjeću! Ljudi se često tuže 
na posao, a ne znadu, da je bez posla i sam život čo¬ 
vjeku žalostan i dosadan, te da je i najteži posao 

I sladak prema dangubi.« 

Više bi joj puta u dugom času zaželjelo srce 
kakvu dobru knjigu : »Kako bih mogla sada«, znala 
bi reći, »mnogi čas ugodno i korisno provesti čitanjem ! 
No, dragi Bože, sve je ovo oko mene knjiga, koju si 
Ti sam svojom rukom napisao.« Otad stade pozornije 
nego prije promatrati krasne stvorove Božje — u 
najmanjem cvjetiću, kukčiću i pužiću gledaše zrake 
mudrosti Božje. 

Na veliku joj radost i utjehu bude i to, što je 
Isukrst najljepše priče uzimao od takovih stvari, 
koje ju okružavahu sada u pustinji. Kad bi blago 
proljetno sunašce ugodno obasjalo spilju, usklik- 
nula bi od radosti : »Mili Bože, Tvoje mi je sunašce 
najljepša slika tvoga prijateljstva i očinske Tvoje 
ljubavi, jer Tvoj Sin Isukrst reče: »Otac moj nebeski 
dopušta, da sunce izlazi i nad opakima i nad do¬ 
brima.« Moja ljubav k ljudima neka bude odsada 
jednaka Tvojemu suncu, istim bih neprijateljima, 
da mogu, rada učinila šta dobro.« Kad bi bila u skrbi 
Za hranu i kad bi jutrom čula gdje pjevaju ptičice, 
uskliknula bi : »Eto, kako su živahni i veseli ovi ma¬ 
leni stvorovi Božji i kako radosno pjevaju ; zar da ja 
ne budem isto tako vesela i ne pjevam kao i oni;' Isus 
to sam hoće, kad veli: »Gledajte ptice nebeske, one 




niti ne siju, niti žanju, niti kupe u žitnice, pak ih ipak 
hr ani Otac nebeski. Zar vi nijeste više od njih Da, 
mili Bože, Ti me ljubiš više, nego ove ptičice, ja dakle 
moram i veselija biti od njih, premda ni za me nije 
ni zrnce posijano, ni strn požeta, ni snopak u žitnicu 
donesen.« A kad bi opazila cvijeće, što je stostrukim 
svojim bojama resilo dolinu, kliknula bi: »I vi ste 
mi zalog božanske ljubavi i sami dokazi, da me Bog 
još nije zaboravio. Na ovakovo cvijeće pokaza sam 
Isus, kad reče : »Gledajte cvijeće u polju, ono niti 
radi, niti prede, pa vam ipak velim, da ni sam Sala- 
mon usred svojega sjaja nije bio tako krasno odjeven, 
kako samo jedan ovaj cvijet. Kada dakle Bog već 
i cvijet na polju tako odijeva, kako ne bi odijevao 
vas, malovjerni S 1 « Odsada dakle ne ću da budem 
malovjerna i malodušna; ne misleći na to što sada 
ne mogu presti niti šiti, ne ću se više brinuti za od¬ 
jeću.« Ljeti, kad bi zapeklo sunce u stijene i kad bi 
Žedna pošla na vrelo, da se napije hlađane vodice, 
rekla bi: »Što je ta hladna voda mojim gorućim 
ustima, to je Tvoja nauka i duh, Gospodine, mojoj 
duši; ta Ti si sam rekao : »Tko žeđa, neka dođe k 
meni i neka pije! Voda, koju ja dajem, bit će vrelo, 
koje teče u život vječni.« Jest doista, to unutarnje 
vrelo života krijepi me utjehom i napaja radošću 
sada, gdje mi nestade svake utjehe svjetovne i ve¬ 
selja u društvenom životu.« Kada bi drugi put mo¬ 
trila ogromne stijene, što joj okružavahu dolinu, 
a što već stotine i stotine godina'prkose vihru i ne¬ 
pogodama, opomenula bi se riječi Isusovih: »Koji 
moje riječi sluša i po njima se vlada, onoga ispore- 
đujem s mudrim gospodarom, koji gradi kuću na 
stijeni.« — »Na Tvoju riječ«, rekla bi, »hoću i ja 





dakle da oslonim svoje spasenje, pa će čvrsto stajati 
kao klisura !« Pače trnje i kupine bijahu joj na ve¬ 
liku pouku. Mnogi put bi u sebi rekla: »Da mjesto 
vas rodi grožđe ili kakvo drugo slatko voće, to bi 
mi, istina, u ovoj pustinji bilo veoma drago i po¬ 
voljno, no neka bude, kako reče Isus: »»S trn ja se ne 
bere grožđe, ni s kupina smokve. Svako dobro drvo 
rodi dobrim plodom, a zlo zlim.«« Hoću dakle, da 
budem dobro drvo i dobro činim, koliko mogu, da 
ne naličim trnju i draču, koji samo bodu a ne do¬ 
nose nikakva ploda, ili donose nevaljali. I tako joj 
sunce, ptice, cvijeće, vrelo, stijenje, trnje i kupine 
postadoše znacima, koji je svaki dan sjećahu riječi 
Isusovih, pa joj pružahu dovoljno gradiva za raz¬ 
matranje. 


No pogled je na sinčića bio za nju od veće drago¬ 
sti i milinja, nego proljetno sunašce, nego samo pro¬ 
ljeće sa svojim cvijećem i ptičicama; poučniji nego 
išto, što je bilo u pustinji. Svaki bi ga dan iznijela 
na čisti zrak. Kad bi tako s djetetom na rukama pred 
spiljom gore dolje šetala, a košuta sa strane pasla ; 

f kad bi joj dijete pružalo ručice i smijalo se, tada bi 
joj se čitava pustara pretvorila u sjajan raj. Smjesta 
bi se više puta bacila na koljena, pritisnula sinka na 
njedra, pogledala ga svom nježnošću materinje lju¬ 
bavi i rekla: »O Bože, ne mogu Ti dosta zahvaliti, 
što si mi ostavio barem ovo dijete; koliku radost, 
koliku mi utjehu daje ono u ovom divljem boravištu. 
Zato, Oče nebeski, pogledaj očima svoga milosrđa na 
ovo dijete, blagoslovi ga i dopusti, da raste i uspijeva 
u svakome dobru!« Pogledavši zatim opet dijete reče: 
»Eto, kako su mu bistre oči, vedro čelo i rumena lica, 
čista od svake strasti, kako mi mirno i bezbrižno 

počiva na grudima ! Zaista, pravo je rekao naš Spa¬ 
sitelj : «Ako ne budete kao dječica, ne ćete unići u kra¬ 
ljevstvo Božje«. O kamo sreće, da su svi odrasli od 
svoje volje bez oholosti, zlobe i svake druge strasti, 
kao što je ovo dijete u svojoj nevinosti, ne znajući još 
da živi, tada bi na ovome svijetu bili tako radosni, 
kao što je dijete na prsima majčinim, pa bi zavrijedili, 
da jednoć isto tako srećno i blaženo počivaju na očin¬ 
skom srcu Božjem.« 

Često je vruće zaželjela da može pohoditi crkvu. 
»Koliko je to blaženstvo«, reče, »vidjeti, gdje stotine 
i stotine ljudi pred Bogom kleči, gdje slušaju riječ 
Božju i gdje im se pobožne pjesme dižu prema nebu ! 
O da mi je još jedamput barem čuti glas zvona, ja¬ 
mačno bi mi odlanulo ! No što rekoh i -Čemu 

ova želja i Ta čitava priroda, nebo nada mnom i zemlja 
poda mnom, jest Tvoj hram, Bože, a srce, što ovdje 
samotno u pustoši kuca i za Tobom uzdiše — Tebi 
je posvećen žrtvenik. Neka dakle ova dolina bude 
Tebi posvećen hram, a srce moje Tvoj žrtvenik!« 
Pa zaista nije bilo klisure ni drveta, pod kojim ne bi 
klečeći molila ; zimi pak, kad se ne bi moglo izaći, 
običavala je klečati na tvrdu kamenu pred svojim 
križem, što je visio ,na stijeni. 


DESETA GLAVA. 




Genovevin sinak radost majčina u pustinji. 

K ao što katkad ružica najljepša uspijeva u trnju i 
draču, tako i za Genovevu sada usred njezine sa¬ 
moće procvjeta najveća radost. Tugorod, njezin ljubezni 
sinčić, tako je narasao, da je već mogao hoditi. Obuče 
ga u lijepu šarenu kožicu od srne, koju bješe u gori 
otela lisici. Premda mu je bila hrana zelenje, korijenje 
i mlijeko, a napitak voda, rumenjela su mu se ipak 
lišća kao jagode. Počeo je pomalo dolaziti k razumu, 
poznavati sama sebe, razabirati stvari oko sebe, te 
pamtiti i izgovarati pojedine riječi. 

Genovevu, koja nije već odavna čula ni riječce 
iz čovječjih usta, obuze velika radost, kad začu prvu 
riječ iz usta svoga sinka; ali je još više zanese, kad joj 
probesjedi slatku riječ : »Mama !« To je bilo oko po¬ 
četka zime. Otada bi ona u svojoj spilji čitave ure razgo¬ 
varala s njim o svemu, počevši od sunca sve do naj¬ 
manjega kamenčića, od jele do najtanjega maha. Prve 
zrake probuđena mu razuma, prve iskre djetinje lju¬ 
bavi, što iz njega zasjaše, probudiše u njoj neopisanu 
radost, koja je svaki dan sve više rasla. Istina, na iz¬ 
maku zime oboli joj jako, pa nije dugo mogao iz špilje ; 
no čim nastadoše lijepi proljetni dani, ozdravi i ras- 
cvate se kao ružica. Kada se već dobro oporavio, iz¬ 
vede ga opet mati jednoga jutra u zelenu dolinu, da se 
užije čista zraka. Tada istom, prviput otkako je došlo 

k razumu, osjeti dijete milinu proljeća; zapanjeno 
stade motriti oko sebe i zapita : »Majko, što je to i 
Sve je sada drukčije nego prije, sve je sada ljepše ! 
Dolina je ova bila prije sasvim bijela od snijega, a sada 
je tako lijepo zelena, da se prema njoj i same jele 
crne čine ; grmlje i drveće, što je prije stajalo suho i 
golo, sada imade mekano i zeleno lišće. A sunce kako 
sada toplo grije, a nebo je tako lijepo modro ! Pa po¬ 
gledaj, molim te, kako krasne stvari leže. ovdje po 
zemlji; gledaj samo, kako su lijepe, žute, modre i 
bijele 1« 

»To ti je cvijeće, drago moje dijete !«, reče Geno- 
veva, »gle, ja ću ti ga nabrati! Ovo ti je kukurijek, 
ovo ljubica, ono krasuljak. Vidiš, kako su njegovi 
bijeli listići iznutra žutkasti, a naokolo imadu lijepe 
crvenkaste rubove. Ovi žuti cvjetići ovdje, to su ti 
jaglaci, deder ih malo pomiriši ! Ovo su ti opet ljubice, 
one još bolje mirišu. Evo, uzmi ih, a ako hoćeš, možeš 
ih nabrati koliko te volja.« Nato ih je toliko natrgao, 
da ih je jedva mogao obuhvatiti ručicama. 

Tada ga odvede Genoveva k zelenom lugu na kraju 
doline i tu mu rekne : »Sad malo poslušaj. — Zar 
ništa ne čuješ s*« Dijete je slušalo i čulo prvi put milo- 
glasno pjevanje stotine ptica, kojih se tu sila ugnijez¬ 
dila, jer su bile slobodne od svake ljudske navale. 
»Ej«, zaviče mališ radoznalo, »što se to tako lijepo 
glasi i Sa svakoga drveta sa svakoga grmića čujem 
puno milih glasova; hodi, molim te, mama, da vidimo, 
što je !« 

Genoveva sjedne u hlad među dva bukvića na ka¬ 
men obrasao mahom, stavi sinka na krilo, pa stane 
kao obično početkom proljeća vabiti ptice, sipajući 
im sjeme od divljega bilja. Nato ih doleti cijelo jato : 


mila žutovoljka, čižak, zeba i sjenica, koje brzo po¬ 
zobaše razasuto sjeme. »Gledaj, drago dijete«, reče, 
*'te ptičice pjevaju onako lijepo«. Mali poče od radosti 
skakati i govoriti ptičicama : »O vi moje drage ptičice ! 
Zar vi tako lijepo znate pjevati i Zaista vi mnogo 
ljepše pjevate, nego vrane, koje po cijelu zimu tužno 
grakću, a i mnogo ste ljepše od njih. Ali, majko, kaži 
mi, kako je to, da je sada sve tako krasno, otkuda 
ove lijepe stvari i Ti doista nijesi mogla ove doline 
tako uresiti, dok sam ja bio bolestan, jer si najviše bila 
kod mene; a da i nijesi bila, ti to ne bi znala učiniti, 
ne bi ni mogla !« 

»Drago dijete, ja sam ti već kazala,« reče Genoveva, 
»da mi imamo na nebu dobroga Oca, dragoga Boga, 
koji je stvorio sunce, mjesec i zvijezde ; vidiš, On 
je i ovo uredio, i to zato, da nas razveseli.« — »O lju- 
bezni Bože,« reče dijete, »Ti si vrlo dobar i mudar !« 
Genoveva se nasmiješi njegovoj djetinjskoj bezazle- 
nosti i pomisli sama sobom uzevši dijete u naručaj i 
poljubivši ga: »Istina, mnogo bi te starije dijete 
ismijalo i držalo te ludim, ali samo zato, što bi zabo¬ 
ravilo, da je i ono nekada tako govorilo i da mi svi 
ljudi samo polagano dospijevamo k razumu i znanju.« 

Sutradan je probudi mali već zorom veleći: »Majko, 
ustaj molim te, pa hodi sa mnom, da vidimo, što je 
opet dragi Bog lijepa učinio !« Genoveva mu se milo 
nasmije i odvede ga na neko zeleno mjestance među 
klisure, kamo je sunce najžešće upiralo, gdje je sve 
prije dozrijevalo, a gdje je već prije nekoliko dana 
našla jagoda, štci su cvale. I zaista, tamo je već bilo 
zrelih i sasvim crvenih jagoda. »Je li i to cvijeće;'« 
Zapita Tugorod. »Nije«, rekne Genoveva, »to su jagode.« 
Nato se sagne, ubere nekoliko najljepših i dade mu ve- 




- 48 - 

leći: »Otvori usta, pa kušaj !« Čim ih metnu u usta, 
sklopi mališ ruke i poskoči: »O, ala je to dobro ! Smijem 
li ih više nabrati s 1 « »Koliko hoćeš«, odgovori Genoveva, 
»no samo takove, koje su sasvim crvene.« Na to dijete 
stane brati i berući govoriti: »Kako je dobar dragi 
Bog, koji nam daje tako dobre stvari!« Genoveva 
mu tad reče : »Valja dakle, da mu i zahvališ.« A dijete 
upre bistre oči u nebo, poljubi svoju ručicu, pruži je 
put neba i povikne iza glasa: »Dragi Bože, hvala Ti 
na jagodama !« Sad se obrne k materi i zapita : »A je li 
to dragi Bog čuo 5 1 « Genoveva ga ogrli i smijući mu se 
reče : »Dakako, da si samo pomislio, bio bi te čuo ; 
Bog sve vidi i čuje !« 

Malome se Tugorodu htjelo odsele svaki dan 
vidjeti novih stvari, što ih je dragi Bog naredio, ali 
mu Genoveva reče : »E dobro ! Ti moraš dakle sam na 
sve paziti i dobro motriti, pak ćeš mi onda pripovije¬ 
dati, što si sve vidio. Eno odmah ondje dolje u sjeni 
one visoke pećine, gdje je snijeg istom neki dan okop¬ 
nio ; ondje ima crnoga trnja, a zove se crni glog. Na 
njem ti je mnogo maloga, crnoga i zelenoga zrnja, 
koje se zove cvjetni pupoljci. Sad hodi dalje tamo 
na drugoj strani, na kojoj sunce jače pripiče, ima ti 
drugih grmića s malim bodljikama; ono se zove šipak 
i na njem rastu podugački pupoljci. Ondje opet gore, 
gledaj, ima nekoliko stabala i to su divlje jabuke i 
kruške. Dobro ih ogledaj ! Zasada vidiš gore samo 
grane, koje su pune malih pupoljaka, no odsada svaki 
dan dobro pazi, što će se sve na njima dogoditi, pa ćeš 
mi kasnije pripovijedati, što si sve vidio.« 

Još one iste noći pade tiha i topla proljetna ki- 
šica, za kojom sve poče cvjetati. Sutradan dotrči 
Tugorod -pun radosti k materi, pa joj stade pripovije- 

dati; »Majko, ono malo zeleno trnje na glogu, sada je 
samo bijelo cvijeće; drugi grmić pun je malih zelenih 
listića, a ostalo je drveće posuto samim bijelim i crve¬ 
nim -cvijećem. To je veselje, hodi samo molim te. 



GENOVEVA SA SINOM TUGORODOM. 


da vidiš, kako je to naš dobri Bog naredio !«Genoveva 
ode s njim, a on joj pokaže šipak i reče : »Vidiš li, 
ovaj će dobiti po svoj prilici još ljepše rumeno cvijeće, 
koje sada samo ispod pupoljka crvenkasto viri, kao 

što vidiš. Zar Bog nije s tim mogao biti gotov u noći s 1 « 
— »Moje dijete«, odgovori Genoveva, »to ne stoji Boga 
nikakva truda, on bi to mogao svršiti za jedan tre¬ 
nutak, jer je svemoguć !« »Ali —«, zapita opet dijete, 
»kaži mi, kako to može Bog po tamnoj noći narediti s 1 « 
Na to mu ona odgovori : »Bog ti, sinko, vidi tako do¬ 
bro po noći, kao i po bijelom danu.« Tomu se Tugorod 
vrlo začudi. 

Za nekoliko dana doleti opet mali Tugorod veseo 
k materi kličući : »Majko, opet sam našao nešto vrlo 
lijepo, hodi pa vidi, što je to !« Nato je odvede ka glo¬ 
govu grmiću i reče : »Pogledaj u ovaj gusti grmić, 
nešto ti je unutra, ne vidiš li ništa i« — »Vidim, drago 
dijete, to je ptičje gnijezdo, i to od juričice,« reče Ge¬ 
noveva. »Kao što mi imamo spilju, tako i ptičice imadu 
gnijezda. Gledaj, kako ptičica u njem sjedi, kako nas 
milo gleda. Sad će odletjeti. Sada ogledaj dobro gnije¬ 
zdo, no pazi, da se ne ubodeš. Gle, izvana je od slame i 
sijena, a iznutra od nježnih i mekih dlaka ,* poviri samo 
unutar.« »O, to je lijepo«, rekne on, »no kakvo je ono 
lijepo zrnje unutra s 1 « — »To su jaja,« odgovori Geno¬ 
veva. »Vidiš li, kako su zelenkasta i kako imadu po sebi 
crvene pruge !« — »Ali što radi ptičica s ovim malim 
jajima 5 1 « »To ćeš već vidjeti, samo svaki dan mar¬ 
ljivo pohađaj ovaj grmić ; no pazi, da koje jaje ne uzmeš 
u ruke.« ; 

Za nekoliko dana dođe opet Tugorod s majkom, 
da vidi gnijezdo, ali mjesto jaja nađu u njem već mlade. 
»Pogledaj, sinko, ovamo,« reče Genoveva, »kako su 
ove ptičice lijepe i nježne, samo što su još slijepe i 
gole, pa ne mogu prhati«. »O male sirotice — ne će li 
tako ozepsti i ogladnjeti t 1 « zapita dijete. »Ne će, dragi 


sinko ; Bog se već pobrinuo za njih. Gnijezdo im je 
iznutra napravljeno od dlaka, da mogu na mekom 
ležati i da im bude toplije, a okruglo je zato, da ne bi 
tjelešce oštetile. Ovo je lijepo gnijezdo napravila sama 
stara. Zar nije mudro načinjeno i Mi ga, drago dijete, 
zacijelo ne bismo umjeli tako napraviti, tu vještinu 
naučio je nju sam Bog od velike brižljivosti za mlade. 
Gledaj, ovo zeleno lišće na grmiću, koje im sada, kad 
pripiče žarko sunce, čini hlad i brani ih od kiše. Po 
noći pak, ujutro i uvečer, kad je malo hladnije, raskrili 
stara svoja krila na gnijezdu i pokrije ih, da ne ozebu. 
Ni ovo trnje nije zaludu, ono ne da, da ih ne odnesu 
grabežljivi gavrani. Kad gavrani hoće da dođu na njih, 
ne mogu od trnja, a stara ptica, budući malena, pro- 
vuče se lako. Eto tako sve stvari, pa i samo ovo ne¬ 
znatno trnje jasno pokazuje, da Bog ljubi sve stvorove 
na tom svijetu i da se brine za njih.« 

Dok je još Genoveva govorila, doleti stara i spusti 
se na gnijezdo. Mladi dignu glavu i cvrkućući otvore 
kljun, a stara ih poče hraniti. Tugorod je bio izvan 
sebe od radosti. »O, to je lijepo, to je vrlo lijepo !« go¬ 
voraše poskakujući, a mati mu rekne: »Ovako im 
stara nosi svaki dan hranu, jer je mladi sami još ne 
mogu nositi. Sjemenje bi im bilo pretvrdo, a tako 
im ga stara prije zdrobi kljunom, i omekša, a onda ih 
hrani. Nije li to dragi Bog lijepo naredio i Vidiš, drago 
moje, ovako ti se Bog skrbi za svaki stvor. Ovako se On 
ljubezno i za nas brine. Da, drago dijete !« nastavi dalje 
suznim očima, »on je skrbio za te dosada, a skrbit će i 
ubuduće.« — »Da, da,« odvrne dijete, »on je za me skrbio, 
dobri i dragi Bog. Ta on je meni dao tebe, majko ; ti 
mene ljubiš mnogo više, nego ova ptica svoje mlade«, 
to rekavši zagrli majku. 

Tugorod je sada svaki dan znao materi što novo 
pripovijedati, pokazati ili donijeti. Budući da se Ge- 
noveva uvijek s njim bavila i pazila ga, a nije imao 
nikakvih drugova, koji bi ga mogli pokvariti, ili igra¬ 
rija, kojima bi se izopačio, razvijao se u djetetu razum 
sve bolje i bolje. Majku je ljubio neiskazano, a ljepota 
bi mu svakoga djela Božjega zanosila nevino srce. 
Svako bi jutro donosio majci lijepa cvijeća, ili nabrao 
punu košaricu, koju mu je ona splela od rogoza, zrelih 
jagoda, a kasnije u jeseni kupina. Neprijatnu bi spilju 
naresio lijepim šarenim kućicama od puževa, svijetlim 
ljuskama i mahom. Svaki bi dan pripovijedao majci, 
kako se ono maleno zrnje na glogu puni, kako ptičice 
rastu i dobivaju perje, dok se napokon nije crni gjog 
napunio plodom, šipak crvenim jagodama, a ptičice 
odletjele. 

Kad je prvi put zagledao danicu ili svijetli žar 
sunca, kad je zapadalo ili opet smotrio dugu, trčao je 
veseo k majci i ona je morala uvijek s njime izaći, 
da gleda i da se čudi, a on bi slavio Boga, koji je načinio 
toliko divnih stvari. Tako je Tugorod osladio češće 
miloj majci vrijeme, nju bi oblile suze, dignula bi oči 
„ k nebu i govorila : >0 Bože, evo, nedužno srce i usred 
pustinje nađe nebo, a duša, koja Tebe ima i Tebe ljubi 
uživa i usred tuge i nevolje pravi raj.« 

Brižna mati ne propusti sada da pokazuje sinku 
i otrovno bilje, kojega je u pustinji bilo mnogo, a bilo 
je lijepo za oko. Najprije mu pokaže sjajne crne jagode 
od velebilja, zatim crvene jagode maslinice, korijenje 
od trubeljike bijelo kao mlijeko i crvene gljive, posute 
bijelim piknjama, pa ga opomene: »Tako ti života, 
da mi se nijesi ovoga taknuo, ni išta okusio prije, nego 
meni pokažeš, jer ćeš inače teško oboljeti«! Osim toga 


razborita i dobra mati opominjala bi ga i odučavala 
od nepokornosti, svojevolje, lakoumnosti, lakomosti i 
drugih djetinjih mana. »Moj dragi sinko«, rekla bi ona, 
■ ovo je veći otrov od samoga onoga bilja, koje sam ti 
pokazala. Grijeh ti je kao i one crvene jagode; jer kao 
što one često svojom lijepom crvenom bojom zamame 
čovjeka, da ih jede, pa se onda otruje, tako nam se i 
grijeh ili zlo čini više puta ljepše od dobra. Otrovna je 
gljiva svojim različnim bojama ljepša od tamnih, ali 
zdravih gljiva, pa ipak ubija svojim otrovom ljude.« 



ki 


JEDANAESTA GLAVA. 

Genoveva dobiva toplu odjeću. 

U obilnom nedužnom veselju prođe brzo Genovevi i 
sinku joj posljednje proljeće i ljeto, a za njim na¬ 
stane jesen. Sunce je sada svaki dan slabije grijalo, 
kasnije izlazilo, a ranije zalazilo. Modro nebo zasti- 
rahu obično crni oblaci, zemlja ne donašaše više 
nikakva ploda, ugodno pjevanje ptica zašuti i ve¬ 
ćina ih se odseli iz one okolice. Cvijeće je ocvalo, 
lišće se na drvlju osušilo i koje nije samo opalo, to 
otrese studen i jaki vjetar. Kad je jednoć Genoveva 
sjedeći pred ulazom spilje suznim očima motrila 
ovu promjenu prirode, te se žalostila, što nastaje 
zima, dođe k njoj Tugorod veleći: »Draga majko, 
zar nas više Bog ne ljubi, kad nam sve uzimlje, ili 
će svijet sada propasti 5 1 « »Ne, moj sinko«, odgovori 
mu mati, »kad smo mi dobri, Bog nas uvijek jednako 
ljubi. Samo se ovdje na zemlji sve mijenja i prolazi, 
no ljubav Božja prema nama je nepromjenljiva i 
vječita. Sad će biti zima, a za njom svaki put 
nastaje blago proljeće i zato se već sada na početku 
zime raduj blagome proljeću«. — »Ah«, reče smiješeći 
se sama sobom, »tebi je ovo prva zima za tvoje pameti, 
zato ti nije ni zamjeriti, što jedva možeš vjerovati, 
da će za njom nastati proljeće. Ali ja, tvoja mati, ja 
sam zaista mnogo nerazboritija. Ta već sam toliko 
puta iskusila, da za žalošću dolazi radost, pa mi je ipak 


teško. No umirit ću se, te ću u žalosti uvijek misliti 
na buduću radost ; bit ću vesela i bezbrižna kao i ti, 
moj sinko !« 

Genoveva je sakupljala sada za zimu divlje ja¬ 
buke i kruške, lješnjake i bukvicu, trnjine, šipak i 
sve, što se moglo jesti. Iskopavala je korijenje, a Tugo¬ 
rod ju je u svemu tom marljivo pomagao. Sijena je za 
košutu već prije spravila ; ali više nego sve to zabrinu 
je odjeća, jer jedina haljina, što ju je toliko godina dan 
i noć na sebi imala, bijaše sva iznošena i poderana. 
Plačući sjedaše ona i gledaše, kako da te dronjke na 
odijelu sveže žilavom travom ili pribode oštrim trnjem, 
ali već ništa ne htjede da drži. »Jao«, uzdahne tiho, 
»što sve ne bih sada dala za jednu iglu i za nekoliko 
niti konca ! Koliko Božjih dobročinstava uživaju mnogi 
ljudi u veselu društvu, pa im nije ni nakraj pameti 
da zahvale Bogu !« 

Tugorod videći njezinu žalost reče: »Majko, 
zar ne znaš više, što si mi kazala, kada sam te pitao, 
zašto našoj košuti otpada dlaka i Rekla si, da joj Bog 
daje ljeti rđavu, tanju i lakšu odjeću, zimi opet novu, 
topliju i sivkastu. Zato ne tuguj ! Bog će za cijelo i 
tebi pokloniti novo odijelo. Ili zar misliš, da mu ti nijesi 
milija od košute ii Genoveva zagrli dijete i reče: 
»Pravo veliš, drago moje, bit ću vesela; Bog će se za 
nas brinuti. On odijeva zvjerad i cvijeće, obući će 
i nas«. 

Poslije nekoliko dana zapovijedi sinku, da ne ide 
nikuda od spilje, a ona uzme ogranak, objesi o njega 
tikvicu s mlijekom, zavrgne je na rame i pusti se daleko 
u pustinju, da potraži još više divljih voćaka. Na obron¬ 
ku visokoga brda, kamo se popela, sjedne, da otpočine 


i mlijekom se malo okrijepi; ali najedamput ugleda 
strahovita vuka, kako vuče uzbrdice ovcu. Opazivši 
Genovevu zareži na nju. Ona se s početka jako uplaši i 
stane drhtati, no brzo se osvijesti, popade ogranak kraj 
sebe, navali na vuka, te ga svom silom tako udari po 
glavi, da je odmah pustio ovcu, smotao se niz brdo i 
pobjegao zavijajući. Genoveva klekne uz ovcu, ulije 
joj iz svoje tikvice malo mlijeka u gubicu, ne bi li joj 
spasla život — no uzalud. 

Pogled ubogoga živinčeta pobudi u Genovevi 
tužna čuvstva : »Ah, ti uboga ovčice,« reče, »ti si valjada 
iz onih milih strana, gdje je moj dom i Ah, već je dugo 
tome, otkako nijesam odanle nikoga vidjela ni čula ! 

O, da mi ti jošte živiš, kako bih te hranila i njegovala, , 
kako bi se moj sinak radovao ! Možda si iz stada 
moga Vitomira < O Bože,« klikne glasno, »da, ti si 
odanle, jer evo našega znaka ! Kamo sreće, da jošte 
živiš i znaš govoriti, pitala bih te, da li se moj muž 
srećrfo vratio iz vojne i Da li jošte misli na svoju Ge¬ 
novevu { Srdi li se jošte na me, da li je saznao za moju 
nedužnost i Ah, on živi u izobilju, a ja stradam u tuzi 
i nevolji!« 

Najedamput prekine govor i sine joj misao : »Ja 
moram valjada biti blizu doma, inače ne bi moglo ovo 
živinče amo doći. Kako bi bilo, da se sa djetetom vra¬ 
tim kući <<>■ Misli ove razgore u njoj želju za domom, a j 
suze joj ćurkom poteku niz lice. Dugo je promišljala, 
što da učini; najposlije reče : »Ne, volim ipak ostati 
ovdje, nato me veže i teška zakletva ; istina, mogla bih 
reći, da me je smrtni strah nagnao na nju ; ali ipak 
ne bi bilo pravo, da je prekršim. A tko zna, ne bi li 
možda moja smjelost stala života ona dva čovjeka, ^ 


koji mi oprostiše život. Ne ću — ostat ću ovdje 
do volje Božje. Ako me je nakanio osloboditi ove 
pustinje, On će već poslati k meni kakova milo¬ 
srdna čovjeka. Ta bolje je sve nevolje trpjeti, nego 
raniti savjest!« 

Tad potraži u potoku, što je tekao pod brijegom, 
oštar kamen, odere njime ovcu, opere čisto kožu, osuši 
je na suncu i odmah je obuče. Već je bilo kasno uvečer, 
kad se vratila u dolinu k spilji. Tugorod skačući dotrči 
pred nju i vikne već izdaleka : »Majko, jesi li došla 
jedamput, ta već me bilo strah za te ! Gdje si bila tako 
dugo Ali se najedared zapanji i okrene bježati 
prama spilji. Runo je u sumraku tako preobrazilo 
Genovevu, da je nije mogao prepoznati. No tek što 
začu njezin mili glas : »Ne boj se ništa, drago dijete, 
ja sam,« vrati se opet k njoj vičući: »O, hvala Bogu, 
dakle si ipak to ti! O kako mi je drago ! Ali kaži 
samo, šta to imaš na sebi i Ta ti si obučena gotovo tako 
kao i ja ! Kako si došla do te odjeće s 1 « — »Dobri mi 
je Bog dade,« odgovori Genoveva. »Nije li istina, lju- 
bezna majko, što sam ja kazao, da će ti Bog dati novu, 
topliju odjeću za zimu i «Onda opipa odijelo i reče : »Ala 
je lijepa, mekana i rudasta, pak k tomu još lijepo 
bijela baš kao u proljeće oni bijeli oblaci na nebu. 
Zaista po ovom se već vidi, da je to Božji dar !« Odoše 
tada zajedno u spilju, gdje joj Tugorod odmah donese 
tikvicu s mlijekom i košaricu s voćem, a Genoveva 
morade sada potanko pripovijedati, kako je došla do 
toga runa. 

Sad već nije dala ljuta zima Genovevi i Tugorodu 
ni maknuti iz spilje, samo po lijepim dnevima izašli 
bi katkad na šetnju. »Gledaj, ljubezni sinko,« reče mu 
tada Genoveva, »i u zimi nam ukazuje Bog svoju 

milinu. Evo, kako ti je sada sve svijetlo, čisto i bijelo ! 
Sve drvlje i grmlje pokrito je treptećim kiticama, 
kanda je u najljepšem cvatu. Gledaj ondje, gdje sunce 
sije na snijeg, kako je kao posut blistavim crvenim, 
modrim i zelenim iskricama! Premda je sve lišće 
s drvlja otpalo i stoji golo, ipak je Bog ostavio zelene 
iglice na jelama, da se ima gdje zakloniti zvjerad. 
Na bodljikavoj borovici ima i zimi svježih jagoda, 
da se njima prehrane ptičice. Naše vrelo nikad se ne 
smrzne, da imadu šta piti životinje, a oko njega uvijek 
raste svakojaka trava, koja uzdržava mnogu živi niču. 
Ovako ti se Bog i zimi brine za svoje stvorove.« Kad je 
najbolje zavijao vani sjever, nasuo je Tugorod pred 
spilju različna sjemenja, što ga je nakupio ljeti. Mala 
Žutovoljka, vesela sjenica, ševa i druge ptičice prhnule 
bi čak do spilje i sve pozobale. I sijena bi znao pome- 
tati pred spilju, da domami gladne srne i zečeve; i 
doista zečići postadoše naposljetku tako pitomi, da su 
mu već iz ruke zagrizali sijeno, a i srne su mu se tako 
privikle, da se mogao s njima igrati i utrkivati. 

Ovako je imala Genoveva i zimi mnogo veselih 
časova, no bilo je i žalosnih. Tugorod bi zaspao obično 
već zarana, i spavao tako tvrdo, da se nije obnoć ni 
prenuo, a Genoveva je mnogu uru sprovela ni oka ne 
stisnuvši. »Ej, da mi je sada bar mala uljenica, da 
rasvijetlim ovu tamnu špilju, kako bi to bila blagodat 
Božja ! Pa da mi je jošte kakva dobra knjiga, ili lana 
za jedno vretence, tad bih zaista posve srećna bila ! 
Posljednjoj od mojih sluškinja, najsiromašnijoj dje¬ 
vojci u mome kneževstvu bolje je sada, nego meni ! 
One sad sjede u toploj sobi i predu kod luči, te im u ve¬ 
selu razgovoru i pjevanju prolazi vrijeme !« No tada se 
poniznim srcem obrati k Bogu veleći: »O kako je 

dobro vjerovati u Te, Bože moj, jer da Tebe nije, ne 
bih imala nikoga, s kim bi se mogla porazgovoriti. 
pa Tebe nije, već bih odavna umrla od duga časa, 
ali Ti si mi jedini dosta, u Tebe je sama potpuna utjeha 
u svim nevoljama. 

DVANAESTA GLAVA. 

Genoveva se raEboli. 

K ao prošlo ijeto i zimu tako proživi Genoveva sa i 
svojim sinčićem više ljeta i zima, a sad joj već ! 
bila sedma godina, što je u pustinji; no nijedna od i 
svih prošlih ne bijaše za Genovevu tako strašna I 
kao upravo ova. Snijeg je tolik zapao, da su se od njega 
lomile najjače hrastove i bukove grane. Premda je J 
Genoveva čvrsto zatrpala ulaz u spilju, ipak su hladni ) 
vjetrovi nanijeli unutar mnogo snijega, i premda je 
spremila dosta maha i u nj se zakopala od zime, mah ' 
je ipak od snijega posve ovlažio i smrznuo. Ulaz u 
spilju i jelove grane bijelile su se od inja, a stijene 
se u spilji zaledile, te su se činile kao velike staklene ! 
ploče. Sad već nije mogla ni košuta svojim dahom 
ublažiti strašne zime. Lisice su lajale, a vuci zavijali, 
da se sve orilo po pustinji. Genoveva ne mogaše ] 
od zime po cijele noći ni oka stisnuti, a kad je samo ! 
i pomislila da bi vuci mogli razderati nju i dijete 
odrvenila bi od straha. Tugorodu, koji se već od i 
malena priučio zločestoj hrani i nevolji, sve to ništa 
ne naškodi, ali Genoveva, nježna kneginja, odgojena 
u gospodskim dvorovima, gdje je bilo svega u izobi- I 
Iju ne mogaše obastati u mokroj i mrzloj spilji. »Bože, j 
Bože !«, vapila bi često i ronila suze, koje su se prije 
smrzle, nego što su pale na zemlju, »da mi je samo 
i iskrica vatre, koliko bi to dobro bilo, a ovako ću 


još zaglaviti od studeni usred gore kraj tolikoga 
drveća. Ali budi volja Tvoja!« Njezini se krasni i 
ljupki obrazi sasvim promijeniše : milo joj rumenilo 
iščeznu s lica, postade blijeda kao smrt, jasne joj 
oči potamnješe i upadoše, a sva se poruši, te po¬ 
stade živa slika najveće bijede i nevolje. 

Kad je Tugorod vidje ovakvu, reče sa suznim 
očima : »O ljubezna majko, kakva si mi to ! Ta jedva 
te već poznajem. Bože, Bože, što će to biti !« 

»Drago dijete«, odgovori mu mati, »ja sam ti 
jako bolesna, pa ću valjda umrijeti.« 

»Umrijeti S 1 « zapita mali, »što je to i O tom 
nijesam nikad ništa čuo.« 

»Ja ću usnuti«, odgovori opet Genoveva slabim 
glasom, »i nikad se više ne ću probuditi. Onda više 
ne će moje oko vidjeti sunca, uho mi ne će čuti tvojih 
riječi, moje će tijelo mrzlo i ukočeno ležati na zemlji, 
i ne će moći ni prstom ganuti, a naposljetku će istru- 
nuti i postati zemljom«. 

Nato joj dijete pade oko vrata plačući i sveudilj 
ponavljajući: »O majko, majko, samo nemoj umri¬ 
jeti ! Molim te, nemoj umrijeti !« 

Genoveva mu reče: »Ne plači, moje dijete ! 
To nije u mojoj vlasti, hoću li umrijeti ili ne. Bog 
hoće, da tako bude.« 

»Bog usklikne dijete posve začuđeno. »Ta ti 
si mi vazda kazivala, da je Bog dobar ! Kako dakle 
može On to sada učiniti t Ta ja ne bih mogao ni 
ptičice ubiti, a kamo li tebe s'« 

Tada mu Genoveva odgovori: »Pravo si rekao, 
sinko, da mi ne bi dao poginuti ili me ubiti; no znaj, 
da to Bog još manje može učiniti, jer On, koji uvijek 

živi, daje i nama život vječni. Ali prije svega moram 
ti to razložiti. Sjećaš li se još, moje dijete, kako sam 
staru haljinu svukla i odbacila, jer već nije ništa va¬ 
ljala, pa kako mi je Bog dao novu i bolju; 1 Gle, ovako 
ću i ja sada ovo tijelo svući i ono će trunuti kao i ona 
stara haljina. Duša pak moja ide k Bogu, te će je 
Bog odjenuti lijepom sjajnom haljinom. — Tamo 
više ne ću drhtati od zime niti bolovati. Tamo ne će 
biti nikad ni plača, ni tuge, već samo veselje. Kao 
što je ljepše proljeće od zime, tako je i nebo ljepše 
od zemlje. Da, što kažem, najljepši i najugodniji 
proljetni dan prama ljepoti i ugodnosti neba samo 
je mrkla i studena zimska noć. Samo dobri i pobožni 
doći će jednom onamo«. 

»Ako je tako, majko, onda eto i mene s tobom. 
Ja ne ću da budem ovdje sam među divljom zvje¬ 
radi ; jer ona mi ne će odgovoriti, kad je šta upitam 
— i ja ću dakle zbaciti tjelesnu haljinu.« 

»To ne, moj sinko«, reče mu Genoveva, »ti moraš 
još duže ostati na zemlji; a jednom, ako budeš dobar 
i pobožan doći ćeš za mnom u nebo — jer ćeš jedam- 
put i ti umrijeti. — Slušaj me, što ću ti kazati! Kad 
ja prestanem govoriti i disati, kad mi se oči zatvore, 
usta poblijede, ruke se ukoče i ohlade, onda ti ostani 
još tri dana ovdje. Kad vidiš, da sam zaista umrla i 
kad počnem već zaudarati, onda odlazi iz ove pustare 
i idi ravno onamo, gdje sad izlazi sunce. Tako ćeš 
za jedno dva dana doći na kraj ove pustoši i pred 
tobom će se otvoriti velika ravnica, na kojoj živi 
sila ljudi.« 

»Sila ljudi !« ponovi mali od čuda. »Ta ja sam 
mislio uvijek, d^ je samo nas dvoje na svijetu; zašto 


ini to već prije nijesi kazala i Da ti samo možeš ho- 
diti, odmah bismo mi k njima otišli.« 

»Ah, moj sinko!« reče mu Genoveva, »ta upravo 
nas ovi ljudi protjeraše u goru među ovu divlju zvje¬ 
rad ! Htjeli su tebe i mene ubiti.« 

»A tako ! Ja dakle ne idem k njima,« reče dijete. 
Ja sam mislio, da su oni dobri, kao ti, majko. A mo¬ 
raju li svi ljudi jednoć umrijeti;'« 

»Dakako,« odgovori Genoveva, »svi ljudi moraju 
umrijeti.« 

»Po svoj prilici, da oni to ne znadu, kao ni ja 
dosele !« rekne dijete. »A sada idem k njima, da im 
to-kažem. Reći ću im: »Ljudi, vi svi morate umri¬ 
jeti ! Popravite se dakle, jer inače ne ćete u nebo ! 
— Samo ako budu mi vjerovali.« 

»O moj sinko,« reče mu Genoveva, »oni to dobro 
znadu, ali se ipak ne će da poprave. Oni živu u izobilju. 
Zemlja im rodi najljepšim voćem, kakva ovdje u 
pustinji nema. Imadu najboljega jela i pila, nose 
šarene haljine, koje su na bogatima dosta puta is¬ 
kićene zlatom, srebrom i dragim kamenjem, te se 
prelijevaju i bliješte kao zvijezde. Njihovi su stanovi 
tako lijepi, da ti ih ne mogu ni opisati. Oni i zimi u 
svojim sobama imadu sunce, ne zebe ih, pa i po noći 
znadu svoj stan tako rasvijetliti, kao da je bijeli dan. 
Uzato ipak većina od njih ne će ni da zahvali Bogu 
na tolikim dobročinstvima, ne misle na Njega, nego 
se kolju među se. Svaki dan neki od njih umiru, ali 
drugi ne mare zato i ne misle da budu bolji, već živu, 
kanda ne će nikad poći sa svijeta.« 

»Sada pak ne ću nipošto k njima,« reče Tugorod, 
"jer ti ljudi nijesu samo gori od vuka, već su i luđi 

od naše košute, koja ne zna ništa od svega, što mi 
govorimo. Ne ću njihova jela; volim jesti sa životi¬ 
njama, jer svaka zvijer osim jedinoga mrkoga vuka 
živi spokojno s drugom, mirno pase svoju travu 
i glođe korijenje. Zato volim ostati ovdje i ne idem 
k ljudima.« 

»Ti moraš k njima, moj sinko,« reče mati, »oni 
ne će tebi ništa ! Slušaj samo dalje ! Ja sam ti dosele 
pripovijedala samo o tvom nebeskom Ocu, no sada 
ti moram kazati, da imaš i na zemlji oca kao i majku.« 

»Oca na zemlji? 1 « usklikne dijete veselo. »Koga 
mogu tako kao tebe vidjeti i prihvatiti za ruku, kao 
tebe sada, i koji nije nevidljiv kao Otac nebeskih« 

»Da, ljubezni sinko,« odgovori mu ona, «ti ćeš 
ga vidjeti i s njim govoriti.« 

»Vidjet ću ga i s njime govoriti!« usklikne dijete, 
a oči su mu plamtjele od radosti. »Ali,« nastavi pro¬ 
mišljajući, «zašto ne će da dođe k nama i zašto nas 
pušta tako same u ovoj pustinji«' Valjada nije on 
jedan od onih zlih ljudi?'« 

»Nije, drago dijete,« reče Genoveva, »on je vrlo 
dobar čovjek. On ti ne zna, da smo mi u ovoj pustinji; 
on ni to ne zna, da živimo, već misli, da je nas oboje 
mrtvo i da sam ja najnepoštenija mati, što ih je ikada 
svijet vidio ; tako me zli ljudi kod njega oblagaše.« 

»Šta je to, oblagaše? 1 « upadne joj u riječ, «ja to 
ne razumijem.« 

»To ti je, sinko,« odgovori mu mati, »ako čovjek 
drukčije misli, a drukčije govori. Neki ljudi na pri¬ 
mjer vele, da jedan drugoga jako ljube, pa ipak se 
ne trpe i mrze se do groba — gle — to ti znači la¬ 
gati.« 


Kako to mogu činiti t 1 « zapita dijete. »Meni to 
nikad ne bi palo na um. O ljudi, ljudi,« usklikne ma¬ 
šući svojom rudastom glavicom, »vi ste ipak'čudni 
stvorovi j« ■ 

»Tako eto,« reče Genoveva, »prevariše i tvoga 
oca.« Zatim mu stane pripovijedati iz svoga života 
sve ono, što je znala, da će razumjeti, i završi: »Gle, 
ovaj zlatni prsten imam još od tvoga oca.« 

»Od moga oca ?» usklikne veselo mali, »Deder, 
molim te, da ga bolje vidim. Već sam vidio više stvari 
od Oca nebeskoga — sunce, mjesec, zvijezde i cvijeće, 
ali od zemaljskoga nijesam još ništa vidio !« 

Genoveva skine prsten s prsta i dade ga djetetu. 
»O, to je lijepo !» reče Tugorod. »Ima li moj otac više 
takovih lijepih stvari, hoće li i meni štć> pokloniti? 1 « 

»Hoće, moje dijete,« odgovori Genoveva i na¬ 
takne opet prsten. «Kad budem mrtva, skini mi ga 
s prsta. Do smrti ga ne ću skinuti kao ni ljubavi i 
vjernosti prama tvomu ocu. Zaista je moja ljubav 
k njemu bila čista kao zlato na ovom prstenu, a moja 
vjernost je vječnost, kao ovaj okrug prstena, koji 
nema kraja ni konca — prava slika vječnosti. — 
Kada dakle dođeš k ljudima, pitaj za kneza Vito- 
mira, jer se tako zove tvoj otac. Moli ih, da te odvedu 
k njemu ; no ne kaži nikomu, tko si, otkuda si i zašto 
ideš knezu. Ni prstena ne pokazuj nikome za živu 
glavu. Kad stupiš pred kneza, svoga oca, njemu 
podaj ovaj prsten i reci mu : »Oče, ovaj ti prsten šalje 
moja majka za dokaz, da sam tvoj ja sin. Ona je 
prije nekoliko dana umrla. Pozdravlja te još jedam- 
put i poručuje ti po meni, da je bila nedužna i da ti 

oprašta. Nada se, da će te opet vidjeti u nebu, kad 
joj nije dano na zemlji. Poručuje ti, da ne plačeš za 
njom i da skrbiš za me. — Samo mu ne zaboravi 
kazati, drago dijete, da sam nedužna i da sam mu 
vjerna ostala, to da sam na krajnjoj uri rekla i tako 
umrla. To mu svakako kaži! — Reci mu također, 
da sam ga na krajnjoj uri tako ljubila, kao što tebe 
ljubim. Pripovijedi mu sve, kako smo ovdje živjeli 
i kako sam umrla. — Kaži, da ga molim da prenese 
moje mrtvo tijelo u domaću grobnicu svojih otaca, 
jer toga nijesam zaista nevrijedna, premda me ljudi 
drže zločinkom i nepoštenom ženom.« 

»No moram ti kazati još nešto, što jošte ne znaš. | 
Kao što ti imaš oca i mater na zemlji, tako imam i i 
ja. Ali Bože, ne znam, jesu li mogli odoljeti velikoj | 
tuzi i žalosti, koju sam im nehotice zadala. Budu li j 
još u životu, tada moli svoga oca, da te tamo odvede. 
Oni će se veseliti, kad vide tebe, svoga unuka, i od 
velikoga veselja zaboravit će ono sedam godina tuge. 
Jer znam ja«, produži govor i udari u plač, «da si ti, 
dobri moj oče, mnogu suzu za mnom prolio, a ti, lju- 
bezna majko, naricala za svojom Genovevom! Ah, 
dragi moji roditelji! rada bih vas još jedamput vi¬ 
djela, prije nego umrem. Zaista i vi biste me rado 
vidjeli, kad biste znali, da sam još živa ! Ali žalosti, 
vi mislite, da sam već odavna strunula u kakvoj jami. 

O blage i slatke nade, nade, da ćemo se opet vidjeti 
na nebu ! Da nam nije te nade, bila bi naša bijeda 
prevelika na svijetu i morala bih najposlije očajati! 
— Ti plačeš, drago dijete — oprosti, što ti tako 1 
ranih srce. Ti ćeš mene izgubiti, ali će ti Bog dati 
dobroga oca. Ne plači dakle, jer će te i on rado 
imati, cjelivati i grliti! Zvat će te sinom, pitati | 

koješta o meni, od tuge će i radosti proplakati, 
kada tebe zagleda !« 

Genoveva ne mogaše više govoriti od plača, 
već se iznemogla sruši na svoju mahovu postelju i 
od slabine dugo ne izusti ni riječi. 




TRINAESTA GLAVA. 

Genoveva se pripravlja na smrt. 

ljuta zima popusti, a ugodno povjetarce stade pi- 
*—' riti. Žarko sunce grijaše svojim zrakama spilju; 
na ulazu otapahu se kitine, inje i led po stijenama. 
Ali Genovevina bolest krenu nagore, ona čekaše 
samo smrt. 

Skinuvši dfveni križić sa stijene i sklopivši ruke 
spremala se na posljednji čas. »Istina, ja evo nemam 
na smrtnoj postelji duhovnika, koji bi me utješio 
i dao mi kruh života ne veliki put u vječnost! Ali 
Ti, o Gospode, Ti si svim ucviljenim najbliži, svakoj 
duši, koja u tuzi i nevolji k Tebi uzdiše, šalješ okrepu. 
Ti si sam kazao : Evo me pred vratima i kucam. Čuje 
li tko moj glas i otvori mi vrata, k tome ću i ja unići 
i večerati s njime i on sa mnom.« Zatim produži na- 
tiho molitvu sklopljenim rukama i oborenim očima. 

Tugorod bi sjedio čitav dan i noć gladan i žedan 
kraj majke i činio bi joj s djetinjskom ljubavlju sve, što 
je zaželjelo njezino srce. Sad bi načupao pune ručice 
maha i brisao mokre stijene, dokle je mogao doseći, 
da studene kaplje ne padaju na majku; sad bi se 
penjao po stijenju i drveću berući suhi mah, da joj 
mjesto mokre i tvrde nastre suhu i meku postelju ; 
sad bi opet trčao s tikvicom k vrelu po hladnu vodu 
pitajući je : »Hoćeš li piti majko;' Ti si jako vruća i 
usta su ti sasvim suha.« Sad bi opet donio drugu 


tikvicu s mlijekom nudeći joj : Deder pij, majko, 
upravo sam sada ovojnamuzao i vrlo je dobro !« Onda 
joj se opet bacio oko vrata plačući i jecajući: »O 
majko, mila majko, da ja mogu mjesto tebe bolovati 
i umrijeti l« 


Jedno je jutro nekoliko ura slatko i mirno spa¬ 
vala, te se probudi mnogo jaca i vedrija. Drveni križ. 



GENOVEVA SE PRIPRAVLJA NA SMRT. 


što ga je uvijek u ruci držala, ispade joj u snu. Čim 
se piobudi, stade ga tražiti. Tugorod opazivši, što 
bi rada, digne joj ga. »Ali, draga majčice, kaži mi, 
molim te, što radiš uvijek s tim u ruci;'« 

»Srce moje«, odgovori mu mati, »ja sam se nadala 
dužemu životu, i da će biti za to kada, da ti kažem. 

no sad vidim, da dobra ne valja nikad odgađati. 
Istina, ja sam ti već jedared pripovijedala, da i naš 
nebeski Otac ima Sina, koji mu je u svem jednak; 
ali što je taj Božji Sin za nas učinio i pretrpio, svega 
toga ti još nijesam mogla potanko razložiti, jer bi 
mi trud bio uzaludan. Ti me ne bi razumio, jer si ne¬ 
jak odrasao u pustinji, daleko od svijeta; ali sada, 
kad već znaš, da ima osim tebe ljudi na svijetu — 
kad si već čuo, a i na meni gledaš, što znači umrijeti, 
pripovijedat ću ti najglavnije stvari o Sinu Božjem. 
Kad to shvatiš, znat ćeš odmah, zašto ovaj križ dr¬ 
žim u rukama, samo me pozorno slušaj i svaku riječ 
zasadi duboko u srce !« 

»Gle, mili sinko, ljubeznomu našemu se nebes¬ 
kome Ocu ražalilo, što su ljudi tako zli, a potom i 
nesrećni nesamo ovdje na zemlji, već i na drugome 
svijetu, gdje će ih morati radi zloće kazniti vječnim 
mukama. Stoga im je poslao od prevelike ljubavi 
k njima svoga jedinorođenog Sina na zemlju, da ih 
s Njime pomiri i dovede na pravi put. Taj se božan¬ 
ski Sin zove Isukrst.« 

»On je bio tako moguć i dobar, kao i Njegov 
Otac. Kad je bio malen, manji nego što si ti sada, 
prebivao je i on u ovakovoj spilji među životinjama. 
A poslije, kad je već bio veći od mene, proživio je opet 
neko vrijeme u pustinji mnogo većoj i strašnijoj od 
ove. Tu je bez prestanka molio, da urodi dobrim plo¬ 
dom, što je nakanio učiniti za spasenje ljudi.« 

»Zatim je otišao k ljudima i rekao im, da Ga 
je poslao Otac nebeski. Govorio im je o dobroti i lju¬ 
bavi Božjoj k njima, da su svi djeca istoga nebeskoga 
Oca, zato ga moraju štovati, međusobno se ljubiti 

jega posluša, i popravi se, da će doći jednoć u nebo 
i uživati slasti i veselja, a tko Ga ne bude slušao i 
nasljedovao bit će strovaljen u vječnu tminu.« 

»Ali ljudi nijesu htjeli vjerovati Sinu Božjemu, 
da je On Sin Oca nebeskoga i da Ga je sam Otac ne¬ 
beski poslao k njima. Zato je On tvorio čudesa, ne 
bi li im pokazao, da je tako moćan kao i Njegov Otac 
na nebu.« 

»Tako je neka mati, kao što sam ja, samo nešto 
starija, ležala u groznici. Nitko joj živ nije mogao 
pomoći, a On je uhvati samo malo za ruku kao ja 
tebe sada, i onaj čas ozdravi rumena i krepka kao 
prije.« 

»Drugi put umre nekoj udovici sin nešto veći 
od tebe. Bio je jedinac u majke, kao i ti u mene. 
Možeš pomisliti koliko je za njim plakala i žalila. 
Kad su ga već nosili na ukop, stupi Sin Božji k tužnoj 
majci veleći: »Ne plači!« I zapovijedi, da skinu mrt¬ 
vaca pa mu reče : »Ustani !« A on skoči opet zdrav 
i veseo. Kolika je to bila radost majci!« 

»Premda je tvorio tolika čudesa, ipak Mu nijesu 
htjeli vjerovati, da je Sin Božji i da Ga je Otac po¬ 
slao s neba, jer im je bilo žao, što je uvijek govorio, 
da su zli i da se moraju popraviti. I uzeli su dva velika 
drveta i pribili jedno na drugo upravo tako kao i 
ovo, što u ruci držim, što se zove križ, pribiju Mu 
ruke i noge čavlima, koji naliče trnju, samo što su 
mnogo tvrđi i oštriji, pa ga pribiju razapeta na ovaj 
križ. Tu mu isteče sva krv do posljednje kapi i On 
umre. Oni su Mu se pak bezbožnici smijali i ružili 
Ga, dok On nije nikomu zla učinio već svakome dobro 
mislio i pomogao svima, koji su Ga pozvali u pomoć.« 

»O zlih i okrutnih ljudi!« usklikne Tugorod. 
»Zar je mogao nebeski Otac sve to mirno gledati, a 
nije ih sve potukao svojim gromom i Da sam ja bio 
na Njegovu mjestu, sve bi ih smrvio !« 

»Drago dijete,« odgovori mu mati, »Sin je molio 
Za njih svoga Oca veleći, da ne znadu, što čine ! — 
Da, on je umro samo od ljubavi k nama i k onim 
okrutnicima. To je bilo potrebno, jer se inače nitko 
ne bi mogao spasiti.« 

Čuvši sve to toliko se ražalosti mali Tugorod, 
da mu suze ćurkom potekoše niz lice, te zavapi iz dna 
duše : »O Sine Bolji!« Otrvši suze srnećom kolom, 
što ju je imao na sebi, zapita : »A je li i sada Sin Bolji 
na nebesima? 1 « 

»Dakako, drago dijete !« odgovori mati. »Njegovo 
mrtvo tijelo polože u spilju, kakva je gotovo i naša, 
i navale joj na ulaz veliki kamen. Ali pomisli samo, 
ni tri dana ne prođoše, a On izađe liv iz spilje. Premda 
su Ga mnogi, kako ti već rekoh, progonili, bilo je 
ipak dobrih, koji su se popravili spoznavši istinu 
Njegovih svetih riječi. Ovi su ga jako ljubili'i žalili 
Ga, kad je umro. Poslije uskrsnuća pokaza se On 
svojima, a oni se vrlo uzradovaše. Ali ta radost ne bi 
zadugo, jer im je rekao, da ide k, Ocu na nebesa. Kad 
On vidi, da se opet žaloste za Njim, tješio ih je veleći: 
»Ne plačite i ne tugujte, jer gore kod Moga Oca ima 
dosta mjesta za vas ! I zasada idem samo zato, da 
vam pripravim mjesto. Živite samo onako, kako 
sam vas učio, pa ćete jamačno doći, kamo i ja. Ja ću 
vas opet vidjeti, i tad će biti vaša radost potpuna i 
nitko ne će moći da vam je oduzme. Nego i na zemlji 
ostajem ja kod vas do konca svijeta, ako Me i ne 

ćete tu vidjeti«. Tad ih je blagoslovio i uzdizao se sve 
više i više put neba, dok im Ga ne sakri oku sjajni 
oblak.« 

»To je moralo biti lijepo !« reče dijete. »A zna "li 
On za nas, znade li, da u ovoj pustinji živimo i hoćemo 
li Ga i mi kada vidjeti u nebu?'« 

»Dakako,« nastavi mati. »On nas svagdje vidi, 
pa gdje smo god, svagdje je uz nas, ljubi nas, daje 
nam dobre misli u srce i pomaže nas u svakom dobru. 
Gle, drago dijete, ti si istina sada dobar i puno si me 
već veselio ; ali uza sve to još nijesi sasvim dobar, 
što ćeš lako sam na sebi opaziti, budeš li samo paž¬ 
ljiv. Promisli, što si malo prije rekao, ti ne bi za ljude 
molio, da su tebe toliko mučili, kao Sina Boljega, 
već bi ih. sve potukao, da ti je moguće. Odatle eto 
vidiš, da još ni izdaleka nijesi tako dobar i da nemaš 
toliko ljubavi kao On; a mi moramo biti poput Njega 
ako želimo ugoditi Bogu i doći u slavu nebesku. Da 
uzmognemo takovi biti, pomaže nam opet sam Sin 
Božji, On je upravo zato i došao na zemlju i na križu 
umro za nas.« 

»Sada tek, srce moje, možeš dokučiti, zašto ja 
držim taj križ uvijek u ruci. On ti nas svagda sjeća 
na ljubav Onoga, koji je za nas na krilu trpio i umro, 
opominje nas, da i mi moramo po trpljenju i smrti,- 
koja se također zove križ, tražiti slavu nebesku, i 
Zato nam taj znak toliko vrijedi i tako nas raduje. 

»Ah, mili moj«, nastavi dalje suznih očiju, »ništa 
drugo nemam, što bih ti mogla ostaviti za uspomenu 
do ubogoga ovoga krila. Uzmi ga, ako umrem, iz 
ukočenih, ledenih ruku, i čuvaj ga vjerno ! Ne stidi 
se nikad, makar bio jednom najbogatiji i najveći, 
da metneš ovu malu uspomenu svoje majke na naj- 

ljepše mjesto svojih sjajnih dvorana! Svaki put 
kad ga vidiš misli na Onoga, koji je nekoć od ljubavi 
k nama na takovu križu umro i na svoju majku, koja 
evo s njim u ruci umire. Ovo će te drvo vazda opo- 
minjati, da budeš dobar i pobožan, da čisto i nevino 
živiš, da sve ljude ljubiš, dobro im činiš, pa i sam 
Život za njih žrtvuješ, ako im to bude od koristi, 
makar i unaprijed znao, da ti za to ne će ni zahvaliti. 
A onda, kad jednoć pred ovim križem nesamo što 
dobro odlučiš i obećaš, nego i učiniš, onda će ti ova 
uboga majčina baština više vrijediti, nego sve blago 
i baština, kojoj se imaš nadati od svoga oca.« 

Genoveva je opet od neprestana govora vrlo 
oslabila, te je morala duže posve šutiti, da odahne. 
A onda nastavi: »Ah, pazi samo, da srećno odeš k 
svome ocu, jer put k njemu ide kroz gustu šumu, 
strme klisure i duboke ponore, a to je dakako za te 
nejaka teško i pogibeljno. No uzdaj se samo u Boga, 
On će biti s tobom i vodit će te pravom stazom ; tako 
On i nas vodi mnogo pogibeljnijom pustinjom ovoga 
svijeta onamo, gdje ćemo gledati Njega, Svoga nebes¬ 
kog Oca. Ne zaboravi također sa sobom ponijeti 
nekoliko tikvica mlijeka, da na putu ne pogineš od 
gladi. Uzmi kolac, da se možeš braniti od divlje zvje¬ 
radi. Istina, ubogo dijete, ti si još nejak, ali Bog, či¬ 
jom pomoću sam ja slaba žena nadjačala ljutoga 
vuka, branit će i tebe od divlje zvjeradi. Tko se u 
Nj uzda, on hrabro stupa između zmija i guštera, 
on davi nogom zmajeve i lavove.« 

Podvečer je sasvim iznemogla i probio je smrtni 
znoj od teška disanja. Zato sabere posljednje sile, 
ispravi se na postelji, tužno i ozbiljno pogleda di¬ 
jete, i reče mu tako svečanim glasom, da se gotovo 

preplašio: »Klekni sinko, da te blagoslovim, kao 
što je i mene blagoslovila moja mati, prije nego sam 
se s rastala s njom — jer vidim, da mi smrt nije da¬ 
leko !« Dijete roneći suze pade na koljena, digne ruke 
prama nebu, a glavu žalosno sagne. Genoveva mu 
položi ruku na glavu i reče tronuto : »Bog te blago¬ 
slovio, moje dijete, bio s tobom Isukrst i vodio te Nje¬ 
gov Duh po svim putovima, da budeš vrijedan čovjek, 
da nikad ništa zla ne učiniš, pa da se u nebu opet 
vidimo.« Tada ga prekrsti, zagrli i poljubi, te reče 
još jedamput: »Sinko, ako dođeš među ljude i vidiš 
ih, gdje rade zlo, ne budi ti zao ! I kad jednoć budeš 
u bogatstvu i obilju, ne zaboravi svoje uboge majke ! 
Ah, ako kada zaboraviš ovu ljubav, suze i nauku 
majke, koja umire, i okreneš po zlu, tad se već sada 
rastajemo zauvijek. Zato sinko, budi dobar !« 

Dalje nije mogla govoriti, već se sruši na postelju 
i sklopi oči, a Tugorod nije znao, je li umrla ili samo 
spava. — Zato je uz nju kleknuo i plačući teško uz¬ 
disao : »Oče nebeski, ne daj da umre ! Isukrste, Sine 
Božji, probudi je od smrti!« 

ČETRNAESTA GLAVA. 

» 

O žalosti kneza Vitomira. 

fy r ad je knez Vitomir u prvom gnjevu potpisao 
^ smrtnu osudu Genovevi, i poslao Goloviću 
po glasniku da je taj izvrši, ležao je pod bojnim ša¬ 
torom ranjen. Stari njegov bojni drug i konjušnik, 
po imenu Vuk, stražio je upravo nekoliko milja od 
tabora sa svojim konjanicima neki klanac u brdi- 
nama. Čim ga izmijeniše, vrati se u knežev šator, 
da ga upita za zdravlje. Čim dođe knezu, odmah 
mu ovaj stane pripovijedati, što se međutim dogo¬ 
dilo. Čuvši to vrijedni starina problijedi sav od straha 
i reče: »O dragi gospodaru, što ste učinili«' Tako mi 
sijede moje glave, vaša je gospođa nedužna! Tako 
dobra duša, tako bogoljubno odgojena kći, ne će 
se, vjerujte mi’, tako brzo pokvariti; to ja znam od 
iskustva. Ali oprostite, što vam moram kazati: Go- 
lović je ništarija ! Znam ja, da se on lisičenjem i pre- 
vijanjem potkrao u vaše srce; ali vjerujte mi, tko 
vas hvali i tko vam u svem pravo daje, taj vam je ne¬ 
prijatelj ; on vas prezire i skrbi za svoju kožu. Usuprot 
tko vam istinu kaže u oči i onda kad vi ne bi rado, taj 
vam je pravi prijatelj. Posluhnite jedamput i mene, 
dragi gospodine, i smjesta porecite prenaglu osudu ! 
Bože mili, kamo vas je naglost i srditost zavela! Što 
sam kod vas, uvijek ste držali velikom pogrješkom osu¬ 
diti i najneznatnijega podanika, da ga ne biste prije 

ispitali — a sad eto osudiste na smrt samu svoju po¬ 
božnu ženu ne saslušavši je prije ! Budite već jedam¬ 
put gospodar svoje naglosti! Svaki put ste se dosad 
radi nje kajali, a sad je — bojim se — veliku ne¬ 
sreću počinila ta vaša naglost«. 

Knez razabra, da se prenaglio, ali mu ipak nije 
išlo u glavu, da bi bila nedužna Genoveva, a kriv 
njegov ljubimac Golović. U pismu se Golović pokazao 
majstorom u lukavštini, a i njegov je listonoša bio 
vrlo izučen lažac, te je sve laži tako ozbiljno pri¬ 
povijedao, da su ljubomorna kneza sasvim zaslije¬ 
pili. Međutim pošalje ipak odmah drugoga vjesnika 
Goloviću s nalogom, da Genovevu samo u sobi čuva 
i pazi na nju, dok se on vrati kući, i da joj ne učini 
ništa zla. Vjesniku dade po izbor konja i obeća veliku 
nagradu, ako za vremena stigne u grad i odanle se 
povrati s dobrim glasom. 

Dok je vjesnik putovao, knez je postdjao sve 
Žalosniji, Javile su se sumnje. Sad je mislio, da je 
Genoveva nedužna, sad opet, da ne može biti, te bi 
mu tako krupno slagao Golović, kome je učinio to¬ 
liko dobra. Takove su ga misli mučile dan i noć, da 
nije mogao ni oka stisnuti. Više bi putao slao vjer¬ 
noga Vuka, da gleda, ne će li otkuda banuti vjesnik. 
Napokon stiže taj sa žalosnim glasom, da je Geno¬ 
veva s djetetom noću u gori ubijena, kako je sam knez 
zapovijedio. Tužnome knezu slušajući to bilo je kao 
da sluša smrtnu osudu. Ali ne samo knez, već i vjerni 
njegov pratilac stari Vuk lijevao : je gorke suze, a kne¬ 
ževi vojaci sakupe se pred njegov šator i zakunu 
se, da će Golovića sasjeći na komade, čim dođu kući. 

Knez je više od godine dana bolovao od svoje 
rane, a nemir i nutarnji crv rušio ga svaki dan još 

bolje. Tek što se malo oporavi, zamoli odmah otpust, 
što mu kralj i dopusti, jer su neprijatelja hametom 
potukli, pa ga se više nijesu imali bojati. Krene dakle 
odmah s vjernim svojim pratiocem Vukom u milu 
domovinu. 

Jedne večeri prispije k prvome selu u svojoj 
kneževini. Dobri seljani, malo i veliko, skoče iz svojih 
kućarica pred svoga gospodara i stanu kukati iza 
glasa: »Milostivi gospodine, strašne nesreće! Naša 
dobra kneginja! Oh, beZbožni Goloviću !« Knez siđe 
s konja, očinski se sa svima rukuje, prijazno ih po¬ 
zdravi i stane ih o svem ispitivati, što se poslije nje¬ 
gova odlaska dogodilo u gradu. Ali o Genovevi ne 
ču ništa drugo do dobra glasa— a o Goloviću sve zlo 
i naopako. 

Turoban i smućen jezdio je dalje, pa još iste 
noći prispije u grad. Već je izdaleka vidio sve u svjet¬ 
losti, a kad se nađe bliže, ču i bučnu glazbu. Golović 
je upravo imao goste. Već se nije nadao knezu, jer 
je mislio, da ne će nikada preboljeti ljute rane. Gra¬ 
dio se gospodarom čitave kneževine, pa je nastojao 
različnim gozbama i zabavama utišati nemirnu dušu. 
Ali kad bi ovako uz raskošan sto sjedio u pročelju, 
više bi puta znali sluge dvoreći jedan drugome na- 
mignuti i prišapnuti: »Ala, brate, vidjet ćeš, ako ti 
naš dobri knez umre, zacijelo će ovu liju Golovića 
Zapasti sva dobra, ali zato ipak ne bih htio biti na 
njegovu mjestu. Gledaj ga samo, kakav je !« »Pravo 
veliš«, odgovori drugi, »nikakva veselja nema i ništa 
mu ne ide u tek. Sjedi kod stola, kao da će na vješala 
Ne bih želio biti u njegovoj koži i dijeliti s njime 
plaću, koja ga čeka na drugome svijetu«. 

I 

Kad prispije knez s čitavom pratnjom do grada, 
zapovjedi, da zatrube u znak njegova dolaska. Stra- 
žar se s kule odazove svojom trubom. Golović skoči 



od stola sa svojim gostima i ču: »Eto kneza!« Taj 
se glas orio po čitavome gradu. Golović, koji bi se u 
to vrijeme nadao prije smrti nego knezu, dotrči brzo 
dolje i pridrži mu smjerno konja, jer je upravo silazio 
s njega. Knez ga je dugo ozbiljno i čvrsto motrio ne 
progovorivši mu ni riječi, Golović je pak stajao pred 
njim blijed i smućen kao zločinac pred sucem. Opaka 
mu se duša vidjela na oku, cijelo mu se okrutno po¬ 
stupanje s Genovevom moglo čitati s lica, kanda 
je ondje velikim slovima napisano. Vodeći gospodara 
u sobu uzlazio je po stubama nesigurnim korakom 
i malo što mu nije pala iz ruke zublja, kojom je svi¬ 
jetlio. Kamo je god knez pogledao, nije ništa drugo 
vidio do rasipnosti i raskoš ja, do nepoznatih lica; 
samo neki stari sluge pozdraviše ga sa suznim očima. 
Došavši gore uniđe odmah u svoju oružarnicu, skine 
sa sebe kacigu, oklop i mač, postavi to na sto i zaište 
od Golovića sve gradske ključe. Svome vjernome 
Vuku zapovjedi, da pozatvori na gradu sva vrata, 
da nitko ne izmakne ; slugama opet, da dobro podvore 
umorne vojnike, zatim svima skupa mahne rukom, 
da se udalje. 

Prvi mu je posao bio, da pogleda sobu svoje 
žene, koju je Golović odmah zatvorio, čim je bacio 
Genovevu u tamnicu. Nije više u nju ulazio, jer 
mu to nije dopuštala nemirna duša. U sobi je sve 
još bilo onako kao i ono jutro, kad je ostavi Genoveva. 
Tu je ležalo napo gotovo njezino vezivo i biserom 
isprepleten lovorov vijenac s natpisom: »Vitomiru 
na povratku s vojske — njegova vjerna družica Ge- 

noveva«. Tamo je opet bila otvorena knjiga puna 
pobožnih pjesmica, od kojih je mnoge sama ispje¬ 
vala svome udaljenom mulu. Našao je također više 
listovnih sastavaka, što mu ih je pisala Genoveva; 
bili su puni nevinih i plemenitih čuvstava, puni lju¬ 
bavi i vjernosti prema njemu; no nijednoga od njih 
nije dobio. U svakome gotovo listiću napominje, 
kako vazda vruće moli za njega, da se zdrav i veseo 
povrati u njezino naručje; kako se raduje, da će mu 
moći sa sinom ili kćeri doći u susret, kako plače i 
mnogu noć ne spava od žalosti, što joj ništa ne piše. 
— Golović je uvijek zadržao sva Genovina pisma 
na kneza, a isto tako pohvatao i kneževa na Geno- 
vevu. Žalostan i smeten sjedio je još u po noći knez 
i nije ni opazio, da mu je već dogorjela svijeća. Tada 
stupi unutar Miljana, dobra djevojčica i donese knezu 
pismo, što mu ga je pisala Genoveva u tamnici, i 
pokale bisernu ogrlicu koju je dobila od nje za uspo¬ 
menu. Gorko plačući pripovijedala mu je, koliko je 
dobra učinila Genoveva njoj i drugima još pred samu 
smrt — što je sve govorila, a kako se s njome postu¬ 
palo. Tu su kneza odlijevale suze. Tako je plakao, 
da je skvasio cijelo pismo, koje mu je jasno govorilo o 
njezinoj nevinosti, a onda je tužno uzdahnuo : »Bože, 
Bole! O Genovevo, — pa tebe da sam ja mogao 
ubiti, tebe i svoga sinka ! O nesrećna mene na svijetu !« 
Vjerni Vuk, koji je na to jecanje dotrčao u sobu, za¬ 
ludu je nastojao, da ga utješi. 

Dok je tako duže vremena cvilio i plakao, trgne 
se najedamput i uhvati mač, da ubije Golovića, ali 
ga vjerni Vuk i tu pridrza i reče, da ni Golovića ne 
smije prije osuditi, nego ga sasluša. Zato zapovjedi, 
da još te noći uhvate odmah Golovića, okuju i bace 

u onu tamnicu, gdje je stradala Genoveva. I sve Golo- 
vićeve goste dade povezati, a vojaci su to rado činili. 
Drugo jutro dade knez Golovića preda se dovesti. 
Prije nego su ga doveli, čitao je još jedamput Geno- 
vevino pismo i one riječi: »Oprosti mu, kako mu i 
ja praštam — radi mene neka se ni kap krvi ne pro¬ 
lije !« kosnuse mu se srca. Došavši Golović preda nj, 
pogleda ga knez zaplakanim očima i reče mirnim 
glasom: »Goloviću, što sam ti skrivio, da si mi uz- 
ročio toliku žalost;' Što ti je moja žena — što li-sin¬ 
čić zla učinio, te si ih pogubio'' Došao si k meni kao 
prosjak, sav poderan i u mene si uživao svega dobra 

— pa mi tako vraćaš''!« Golovića ta posve nenadana 
blagost i krotkost kneževa tako ražalosti, da je na 
glas zaplakao : »Ah, nesretna me strast obuze i za¬ 
slijepi ! Vaša je gospođa nevina kao anđeo u nebu 

— ja sam bio vrag, koji sam je htio zavesti. A jer 
me nije htjela da posluša, bjesnio sam i tražio priliku, 
da joj se osvetim i tako svoj život osiguram. Ja sam 
se bojao, ako vam kaže istinu, da ćete me ubiti; zato 
da je pretečem, optužio sam je krivo kod vas !« Kneza 
je sada bar to tješilo, što je sam Golović priznao 
Genovevinu nevinost. Mahne dakle rukom, da Golo¬ 
vića opet odvedu u tamnicu, pa stane gorko plakati 
i proklinjati svoje naglo srce. 

Odsada zahvati kneza takva žalost, te se bilo 
bojati, da će umrijeti, ili s uma sići. Svi obližnji vi¬ 
tezovi dolazili bi mu dan na dan u pohode, da ga 
tješe, no za kneza ne bi utjehe : uvijek se zatvarao u 
Genovevinoj sobi, niti je išao kamo osim u svoju 
gradsku kapelicu. Najveća mu je briga bila, da nađe 
Genovevin grob, da se na njem isplače i njezino tijelo 
časno pokopa. No nitko joj nije znao za grob, jer je 

onih ljudi, što su je odveli na smrt, nekamo netragom 
nestalo. Kad je već sve istraživanje bilo zaludu, dade 
knez služiti svečanu pokojničku misu za njezinu dušu. 
Kod te je bio i on sa svojim poslužnicima, bližnji 
knezovi sa svojim gospođama u crnini i toliko puka, 
da ga nije ni deseti dio mogao u crkvu. Knez je također 
dao, da se među uboge razdijeli obilata milostinja, a 
u crkvi je postavio pokojnici veličanstven spomenik 
s natpisom, koji će kasnomu potomstvu pripovijedati 
njezin žalosni udes. 



PETNAESTA GLAVA. 


Knez Vitomir nađe Genovevu. 

AA nogo je prošlo godina, dok se knez dao nagovoriti, 
* * “ * da samo izađe iz grada. A i tada su ga morali 
prijatelji i vjerni Vuk siliti i sve kušati, kad su ga i 
malo htjeli razveseliti. Jedan bi ugotovio gozbu s 
glazbom i veselim pjevanjem, drugi viteške igre, 

■ treći bi ga opet pozvao u lov. Ovo je potonje knez 
već od mladosti ljubio, i činilo se, da mu i sad naj¬ 
više ublažuje tugu. Kad to opaziše, često bi išli u lov, 
sad na jelene i veprove, sad na vukove i medvjede, 
kojih je tada bilo mnogo u onim stranama, a knez 
je morao svaki put s njima u lov. Jednom na veliku 
Vukovu molbu ureče i knez veliki lov i pozove sve 
vitezove. Bilo je koncem zime i bude određen prvi 
Zgodni dan, u koji zapane snijeg. Tek što svanu i za¬ 
bijeli zora, krene knez sa svim vitezovima i množi¬ 
nom sluga u lov. Svi bijahu na konjima, a za njima 
je išlo mnogo služinčadi s natovarenim konjima i 
mazgama te s lovačkim psima. Glas lovačkih rogova 
veselo se orio i razlijegao po hridinama. Poubili su 
puno srna i veprova. I knez se brzo namjerio na zvijer, 
za kojom se pustio na konju preko stijena i jaruga, 
kroz trnje i šikarje, kud je god ona bježala. Napokon 
se sakrije u Genovevinu spilju ; bila je to vjerna 
košuta, koja je toliko vremena hranila mlijekom 
Genovevu i Tugoroda. 

Knez siđe s konja, pri veže ga za jelu, pohiti po 
sniježnom tragu za košutom i dođe do spilje. Zaviri 
unutar, i na veliko svoje čudo spazi daleko u tami 
mršavu i blijedu čovječju priliku. Bila je to Genoveva, 
koja se otela kako tako teškoj bolesti, ali je tako 
oslabila i iznemogla, da se već u toj pustinji nije na¬ 
dala zdravlju, već svaki dan čekala smrt. 

»Ako si čovjek,« zavikne knez, »izađi van!« Ge¬ 
noveva odjevena u ovčju kožu, raspuštene kose, 
napo gola i bosa, dršćući od studeni dođe van blijeda 
kao smrt. 

»Tko si«, upita knez i uzmakne natrag, »kako si 
amo došla S 1 « Više je nije poznao; no ona upoznavši 
ga na prvi pogled, reče slabim glasom : »Vitomire ! 
ja sam tvoja žena Genoveva, što si je osudio na smrt 
— ali Bog mi je svjedok, da sam nedužna !« 

Knez, kao da ga je grom ošinuo, nije znao, da li 
je budan ili sniva. Kako je i prije više puta bio izvan 
sebe od prevelike tuge, a sada udaljen od svojih ljudi 
u tom zabitnom mjestu mislio je, da je to Genovevin 
duh. Čovjeka bi zazeblo, kako je zavapio: »Dušo 
moje pokojnice! Što se vraćaš na ovaj svijet, da me 
koriš za moj sramotni čin s' Zar se to grozno ubojstvo 
ovdje zbilo;' Zar su tvoje mrtvo tijelo u ovoj spilji 
zakopali;' Da, da, tvoje se tijelo mora prevrnuti u 
grobu, kad ja stupim na zemlju, koju sam nakvasio 
tvojom krvlju i tvoj se duh mora razdražiti, kad ti se 
ubojica približi k mirnome stanu ! O vrati se natrag, 
vrati se blaženi duše, dosta trpim od savjesti! Vrati 
se u stan mira i pokoja te moli za ubogoga grješnika, 
koji već nema mira na zemlji; ili mi barem ne dolazi 
tako tužno, već kao preobraženi anđeo, pa mi reci: 
»Ja ti opraštam«! 

»Vitomire!« reče Genoveva plačući. »Ljubezni 
druže, ja ni jesam nikakov duh, ja sam uistinu tvoja 


KNEZ VITOMIR NAĐE GENOVEVU. 

Genoveva — tvoja žena. Ja jošte živim. Dobri 
oni ljudi, koji su me vodili na smrt, oprostiše 
mi život.« 

Genoveva mu prihvati ljubezno ruku, ali je on 
naglo istrgnu i zavapi dršću&m glasom: »O pusti, 
pusti ! Tvoja je mrzla kao led ! Ili me radije povuci 
sa sobom u hladni grob, jer mi je i onako nesnosan 
život, i najvolio bih smrt!« 

Genoveva reče još jedamput ^ »Vitomire, dragi 
druže !« i pogleda ga ljubazno i milo kao anđeo s ne¬ 
besa. »Zar ne poznaš više svoje Genoveve^ Gledaj 
ja sam uistinu ! Popipaj mi ruke, pogledaj prsten na 
prstu, što ga od tebe imam ! O, osvijesti se ! A ti, 
Bože milostivi, oslobodi ga od opsjene I« 

Najposlije se knez razabere i probudi kao iz du¬ 
boka sna, pa usklikne : »Da, ti si Genovevo !« i baci 
joj se pred noge, pa ju je klečeći dugo motrio ne pro¬ 
govorivši ni riječi. A zamalo obliju ga suze i zavapi: 
»Ti si dakle, ti, moja žena, moja mila Genoveva, pa 
u takovoj nevolji, kojoj sam ja uzrok. O Bože, ja 
nijesam vrijedan, da me zemlja nosi, ja ne smijem 
ni očiju k tebi uzdići 1 O možeš li mi oprostiti? 1 « 

Genoveva mu tada plačući reče : »Dragi Vitomire ! 
Ta ja se nijesam nikada na te srdila, ja sam te uvijek 
ljubila i znala sam, da su te prevarili. Ustani, molim 
te, pa mi hodi u naručje.« 

Ali knez se nije usudio ni pogledati, već joj reče : 
»Ne ćeš dakle ni da me ukoriš? 1 Ne ćeš ni zle riječi 
da mi rečeš? 1 O ti anđele s neba, ti krotka dušo ! O, 
što sam učinio, kad sam tebe — tebe dušo tako uvri¬ 
jedio!« 

Genoveva odgovori : »Vitomire, budi jedamput 
miran, molim te — tako je Bog htio, pa šta ćeš i 
Možda mi je to sve na korist, što sam u ovu pustinju 
došla ; tko zna, ne bih li se usred tolika bogatstva i 
sjaja uznijela. A ovdje sam našla Boga i nebo.« 



Dok je još govorila, dođe Tugorod. Zaogrnut 
samo srnećom kožom gazio je bos po snijegu, koji 
je bio na mjestima još visok. Pod pazuhom je nosio 
nešto zelene trave, što je upravo kod vrutka natrgao, 
a u ruci je držao korijenje i jeo ga. 

Mali spazi kneza u viteškoj odjeći s perjanicom 
na klobuku, uplaši se i stane : »Majko, tko je to? 1 
Možda je to koji od onih zlih ljudi, pa te hoće ubiti. 
Ne plači,« i skoči k njoj, »ne boj se, majko, ja ću te 
braniti!« 

Genoveva će mu: »Mili sine!« Ne boj se, već 
hodi, poljubi mu ruku ! On nam ne će ništa. To je 
tvoj dobri otac. Gle, kako plače radi naše nevolje. 
Bog ga je poslao ovamo, da nas oslobodi i odvede 
sa sobom.« 

Dječak se okrene i pogleda bolje oca. On je bio 
u svem živa kneževa slika: njegova rudasta kosa, 
visoko otvoreno čelo, crne oči, lijepi nosić, rumena 
ustašca — sve je to bilo kao u kneza. Kad je knez 
spazio to čilo dijete u njegovoj kukavnoj odjeći, 
udari iznova u plač, uzme ga na grudi, poljubi ga 
i povika: »O moj sinko, moj sinko « Zatim duboko 
ganut upre oči u nebo, drugom rukom zagrli Geno- 
vevu i usklikne : »O Bože, to je prevelika sreća za moje 
ubogo srce! Iznenada eto vidim prvi put svoga sinka, 
a evo opet moje drage žene, gdje mi je kao od smrti 
povraćena !« I Genoveva sklopi ruke i pogleda k nebu : 
»O Bože, Ti si svemoguć u svojim činima, Ti zna- 
deš čovjeku jauk i tugu mnogih godina jednim trenut¬ 
kom preplatiti! Tebi budi hvala!« I dijete videći, 
gdje mu roditelji tako vruće mole, podigne i ono sve 
nehotice ručice k nebu ponavljajući materine riječi: 

»Dragi Bože, Tebi budi hvala !« I tako stajahu sve 
troje jošte dugo, samo im je srce govorilo Bogu, čega 
nije mogao da izreče jezik. 

Genoveva stane sada pitati: »Jesu li još moji 
roditelji na životu? 1 Kako im je, a znadu li, da sam 
nedužna? 1 Ah, već je sedam godina, što za mnom 
plaču i toliko vremena nijesam ni riječi čula od njih !« 
Knez joj odgovori : »Još su na životu i znadu za tvoju 
nedužnost. Čim bude moguće, odmah ću poslati k 
njima glasonošu s radosnim glasom, da sam te našao.« 
Genoveva sklopi opet ruke i digne oči k nebu: 
»Hvaljen budi, o Bože moj ! Ti si uslišao moju molbu 
i ispunio želje moga srca; da, i ono si mi dao, šta se 
nijesam usudila ni poželjeti. Ti si mi muža doveo 
iz boja, Ti si otkrio moju nedužnost i oslobodio me 
od svih muka, od tamnice i smrti. K tomu si još do¬ 
pustio i usrećio me blaženim trenutkom, u kom 
mogu svoje drago dijete predati ocu, i uzdržao si 
mi u zdravlju roditelje, da ih još jedamput vidim. 
Ti si Bože čista ljubav !« 

Genoveva odvede zatim svoga muža u spilju, 
jer nije mogla stajati bosa na snijegu. Knez se prigne 
i uniđe kroz niski ulaz u spilju, pregleda hrapave 
zidove i mali mahom obrasli križić, a pred njim 
kamen, koji je bio sasvim od klečanja gladak, zatim 
mahovu postelju, nekoliko tikvica i košarice od site 
— što bijaše jedino pokućtvo u tom ubogom prebi¬ 
valištu. Tada sjedne uz Genovevu na zemlju, uzme 
sinka na koljena i pogledavši kroz ulaz na crne jele, 
gole snijegom pokrivene klisure, opet ga obliju suze 
i duboko ganut reče : »O Genovevo, kakvim te čudom 
Svemogući uzdržao i Da li ti je slao anđela s neba, 

da te hraniš Ah, — produži žalosno — »kroz punih 
sedam godina bez zalogaja kruha, bez vatre zimi, 
bez postelje, bez poštene odjeće; bosa u snijegu, 
ti kćeri vojvodska, koja se srebrninom služila, koja 
je odrasla u svili i kadifi, na koju je jedva smjelo 
puhnuti povjetarce ! Pa ni tuga ni nevolja, od koje 
si omršavila, nije mogla nadvladati ljubavi! O ti 
dobra, vjerna dušo? 1 « 

Genoveva mu brzo presiječe riječ, pogleda ga ne¬ 
beskim pogledom i reče: »Šuti jedamput, molim te, 
i ne govori više o tom, dragi druže ! Bog zna, da sam 
u ovoj pustinji doživjela i po koju radost. Pa zar 
u kućama velikaškim ne mora čovjek nikada ništa 
■ trpjeti i Zar si ti manje od mene trpio i Ali ostavi 
to,« produži, »te svrati misli drugamo. Radije pogle¬ 
daj sinka. Gle, kako mu se rumene lišća kao jabuke. 
Uz prostu hranu i čist zrak postao je u ovim plani¬ 
nama čil i zdrav. Mi bismo ga možda bili u gradu 
razmazili, pa bi bio blijed i boležljiv, kao što su 
djeca mnogih velikaša. Zato budi veseo, pa slavi 
Boga!« 

Sada stane pripovijedati, kako ju je Bog s dje¬ 
tetom čudnovato u toj pustinji uzdržavao od onoga 
časa, kako je k njoj u spilju došla košuta, pa sve do 
trenutka, u koji knez progoneći tu zvijer dođe do špi¬ 
lje. Knez slušaše pažljivo, a napokon zavapi : »Divan 
li si, Bože, u putovima svojim i mudar u načinima, 
da čovjeka spasiš ! O ne zaboravi toga nikada, sinko ! 
Kad si bio još kao maleno dijete od oca zabačen, kad 
ti mati već nije mogla pomoći tako, da bi doskora 
s njom morao poginuti, tada te spasi Bog skupa s ma¬ 
terom po ovoj zvijeri. Da ti je majka od nevolje umrla, 

ri bi, milo dijete, idući do moga dvora, mogao pogi¬ 
nuti, da ja o svem tom ni riječce ne bih čuo, I evo, 
tad me ova ista zvijerka dovede k vašem stanu ! Tako 
lako, pa ipak čudnovato, znade Bog pomoći čovjeku 
u nevolji, Uzdaj se dakle u nj za cijeloga života 
svoga !« 



ŠESNAESTA GLAVA. 

Genovevin ulazak u Vitomirov dom. 

O tac, mati i sin izađu zatim iz spilje, a u očima im 
se blistahu jošte suze radosnice. Tad zatrubi 
knez, što je bolje mogao u lovački srebrni rog, da sa¬ 
zove svoje ljude. Tugoroda, koji u svom životu nije još 
ništa takova čuo, razveseli taj čudnovati zvuk, pa 
i on pokuša odmah u nj puhati, čemu se mati ljupko 
nasmije, premda joj bijahu oči pune suza. 

Na glas roga dotrče sa svih strana vitezovi i sluge 
kneževi, koji na konjima, a koji pješke. Opazivši 
kraj kneza suhu i blijedu gospođu, koju je on držao 
za ruku, i krasna dječaka, što ga je imao u naručju, 
svi se začude, .dođu k njima i opkole ih. Smjerno 
i mučeći stajahu tako neko vrijeme, jer su vidjeli, 
da su knez, gospođa i dijete zaplakani. Zatim reče 
knez ganutim glasom: »Gledajte, plemeniti vitezovi 
i vi, vjerne sluge moje ! Gledajte, to je Genoveva, 
moja žena, a ovo moj sin Tugorod !« 

Na te se riječi svi čudom začude. Jedni su govo¬ 
rili ovo, drugi ono — ovaj ih je žalio, onaj se veselio, 
drugi opet klicao : »Bože nebeski, to je naša milostiva 
kneginja! Zar je nijesu ubili, ili je možda uskrsnula < 
To nije moguće! Ali ona je u istinu! Bože, kakova 
je ! Pogledajte je samo, kako je blijeda ! Ah, naš 
ljubezni knežević ! O lijepa li djeteta !« riječju — ve¬ 
selju i klicanju ne bi kraja ni konca. 

Knez im stade sada ukratko pripovijedati, kako 
se stvar zbila i davati svojim slugama svakojake 
naloge. Nekoliko konjanika pohiti u grad, da za Ge- 
novevu donesu ruho i prirede sve za njezin doček ; 
drugi dovedu natovarene konje i mazge ; treći snašahu 
drva, da gdje na suhu mjestu pokraj vrletne pećine 
nalože vatru i ugotove ručak. Knez sam otvori putnu 
torbu, prostre oko vatre šarenice i sagove, zaogrne 
Genovevu u svoju crvenu krznom postavljenu kaba¬ 
nicu, dade joj veliki tanani rubac, da omota glavu, 
pa sjedne s njom na rasprostrte sagove. Svi vitezovi, 
koji je jošte'poznavahu, pokloniše joj se, te smjerno 
izraziše svoje sažaljenje i veselje. Prije svih sluga 
protura se do nje pošteni starac Vuk, koji je jedva 
čekao, da joj poljubi ruku. »Milostiva gospođo«, reče 
nakvasivši joj ruku suzama, »sad sam tek veseo, 
što mi Arapi ne odrubiše sijede glave; no sad, pošto 
sam to doživio, spreman sam i umrijeti!« Uzme zatim 
dijete na ruke i cjelivajući ga reče : »Zdravo da si, 
milo dijete, ti si živa slika svoga oca! Budi srčan i 
hrabar, kao što je i on, mio i ljubezan, kao što ti je 
inati, a dobar' i pobožan, kao što je njih oboje. | 
Tugorod se s početka plašio tolikih nepoznatih 
lica — no malo je pomalo bivao sve smjeliji i rječi¬ 
tiji. Budući da je sada vidio prvi put množinu stvari, 
o kojima ne ču ni riječce, to bi svaki čas štogod za¬ 
pitao, a svima se — osobito starcu Vuku — sviđahu 
pametna pitanja živahna djeteta, koja su dakako 
katkad bila i dosta smiješna. Najviše se s početka 
čudio konjanicima misleći kao oni narodi, koji su 
prvi put vidjeli konjanike, da je čovjek s konjem 
jedan stvor, »Oče«, zapita, »zar ima ljudi i na četiri 
noge ć« Kad su konjanici sjašili i konje pred njega 


doveli, zapita opet: »Oče, gdje si ti takve zvijeri 
pohvatao i Ta kod nas u šumi nema takovih«. Kad je 
bolje motrio konje i opazio srebrenu bogato pozlaćenu 
uzdu na njima, uskliknu : »Zar ova životinja jede 
te sjajne stvari i«. Kad se vatra raspirila i buktjeti 
počela, začudi se i zavapi : »Majko, zar su ti ljudi 
donijeli munje iz oblaka, ili im ih je Bog poklonio i 
O«, nastavi motreći lijepu svjetlost ognja i ćuteći 
njegovu ugodnu toplinu, »to je zaista lijep dar Božji ! 
Je li, majko, da smo mi što o tom znali, bili bismo 
dobroga Boga molili za nj i Kako bi nam bio zimi 
dobro došao !« Pri ručku ga je osobito zanimalo voće. 
Stoga i segnu najprije za crvenom jabukom veleći: 
»Oče dragi, zar kod tebe nema zime, kad imaš tako 
lijepa svježa voća i Kod tebe mora biti vrlo lijepo !« 
I jedva se usudi zagristi je misleći: »Bila bi šteta 
za nju«. 

Zatim je opet dugo pozorno motrio čašu bojeći 
je se dotaknuti. Zatim ju je dugo i oprezno držao u 
ruci, dok napokon sav u čudu ne zavapi : »Pa zar 
se ne će rastopiti i Što nije od leda ć« Saznavši od 
česa je, reče : »O koliko je Bog stvorio lijepih i čudno¬ 
vatih stvari, o kojima dosada nijesam ni snivao!« 
A kad je kroz staklo smotrio svoju mater i ostale pri 
ručku, vrlo se obradova. Kad je sluga metnuo preda nj 
svijetli srebreni tanjir, uplaši se ugledavši sebe u njem. 
S početka se strašio, kasnije ga ipak spopao bojaž¬ 
ljivo s donje strane misleći, da će uhvatiti onoga dje¬ 
čaka. Nikako nije mogao toga razumjeti, osobito se 
čudio i veselio, što se onaj u tanjiru tako dugo oz¬ 
biljno držao, dok je i on to činio, a čim se sam na¬ 
smiješio, nasmiješio se i onaj u tanjiru. Svi su se go¬ 
sti radovali veselome djetetu i ugodno se s njime za- 

bavljali. Otac mu i mati, koji su netom dosta suza 
prolili, sad su se srdačno nasmijali, a s njima i svi vi¬ 
tezovi, sluge i dvorjanici. Tek je ručak minuo, donesu 
Genovevi odjeću. Ona se opravi u spilji, pa kleknu 
pred svoj drveni križić hvaleći Bogu, što ju je oslo¬ 
bodio iz tolikih muka. Tad uze križić sa sobom kao 
vjekovitu uspomenu na svoje nevolje i izađe gospodski 
obučena iz spilje. Budući da poradi zla puta i šikare 
nijesu mogla onamo kola, prirediše sluge još za ručka 
nosila od jelovine za Genovevu i Tugoroda, pokriju 
ih sagovima i pokrivalima, a onda polože na njih 
majku i sinčića, te krenu ovako put grada. U po puta 
sretnu ih kola, u koja sjedne Genoveva s djetetom. 
Tek što izađoše iz šume, vidješe, gdje mnoštvo puka 
vrvi po cijeloj okolici, jer čim puče glas o Genovevinu 
dolasku, ostavi malo i veliko poslove, te pohiti u su¬ 
sret miloj kneginji. Cijela sela opustješe, jer nitko 
osim bolesnika ne htjede ni za što ostati kod kuće. 
Da je dostojnije prime, obuče svaki svečano odijelo ; 
čovjek bi mislio, da se slavi kakav opći blagdan po 
cijeloj kneževini. Što bliže oni gradu, to se vidjevalo 
više. svijeta, koji ih je pozdravljao veselim klicanjem 
i lijevajući suze od radosti. 

Među narodom, koji se zgrnuo da pozdravi Geno¬ 
vevu, bijahu i dva hodočasnika. Oba pristupe Geno¬ 
vevi i bace se jedan s jedne a drugi s druge strane 
preda nju. To bijahu ona dvojica, koji su imali ubiti 
Genovevu. Obojica, osobito Bartol, zamole kneginju 
za oproštenje, što se ne usudiše od straha pred Golo- 
vićem odvesti je k roditeljima, već je pustiše u šumi 
i izvrgoše zvjeradi i gladu. Zatim stanu pripovijedati, 
kako nijesu ni sami poslije pred Golovićem bili sigurni, 
pa su se stoga uputili u Svetu Zemlju, odakle su stigli 

tek prije nekoliko dana, i lutali sa strahom dosada 
po kneževini odlučivši, da ne će o svoj toj stvari knezu 
ništa kazati, da mu ne zadaju nove žalosti. »Ah«, 
rekoše, »kako je to moguće, milostiva kneginjo, da 
nijeste od velike zime i glada poginuli, ili da vas nije 
razderala zvjerad i Mi smo mislili, da ste mnogo ža- 
losnijom smrću poginuli, nego bi bila od našega mača«. 

Genoveva im odmah reče, da ustanu i pruži im 
s kola ruku, pa nastavi: »Vama, dobri ljudi, imam 
za Bogom najviše zahvaliti za život svoj i djeteta 
svoga. I ti moj sinko«, reče Tugorodu, »zahvali im, 
jer su to oni ljudi, koji su nas imali ubiti, no budući 
da su više poštovali Boga nego ljude, poštediše nas. 
Nije li istina«, obrati se opet k njima, »da vam sad 
nije žao, što ste nam poklonili život {*« »Ah Bože«, 
odgovore oba, »onda smo mislili, da smo vam učinili 
bogzna što, ali sada istom vidimo, da ne učinismo 
ništa, mi smo morali dati za vas i sam život i 
odvesti vas k roditeljima«. Nato se bace knezu pred 
noge moleći i njega za oproštenje i hvaleći mu na 
dobročinstvima, koja je učinio njihovim ženama i 
djeci za njihova odsuća. Na veliko svoje udivljenje 
saznaše, kako ih je velikodušno Genoveva u svom 
posljednjem listu preporučila knezu, pa se on Geno- 
■ vevi za volju očinski pobrinuo za njihove žene i djecu. 
Knez im reče: »Ja doduše ne znađoh, da ste se vi 
mojoj ženi i djetetu smilovali, no dok sam se zauzeo 
Za vaše žene i djecu, ispunila se po meni i nehotice 
riječ Božja: »Koji je milosrdan, naći će milosrđe«. 
»Idite dakle s milim Bogom, ja ću se i ubuduće za sve 
vas očinski brinuti«. Sad ustanu oba, te iđahu uz kola 
— a Mijat rekne Bartolu: »Sad vidiš, da je istina, 
što sam ti kazao. Čovjek se kod dobra djela ne smije 

nikada plašiti, makar nam se ono i pogibeljno vi¬ 
djelo. Ono će svakako prije ili poslije uroditi dobrim 
plodom«. 

Čim izađe Genoveva iz šumice, kroz koju je put 
vodio, i spazi pred sobom Vitomirov grad, — zazvone 
sva zvona, a pobožni puk plakaše još više od milinja. 
Svu svečanost priredio je puk bez ičijega naloga, te je 
željno očekivao, da već jedamput bar iz daleka vidi 
Genovevu. 

Blizu Vitomirova grada bijaše se zgrnula nebro¬ 
jena množina naroda. Jedni se popeše na drveće, 
drugi slegoše na gradske prozore, treći uziđoše na kro¬ 
vove, samo da što bolje vide milu kneginju, koju su 
već tako dugo držali za mrtvu. Sad bace svi poglede 
u kola i čim je opaziše, počnu tako klicati, da su se 
zvona jedva čula. Genoveva pak sjedaše na kolima 
kao pravi uzor poniznosti ; od stida i časti, kojom 
je dočekaše, obori oči. Na koljenima držaše sinčića, 
a on još sveudilj obučen u kožicu, imađaše u ruci 
onaj drveni križić. Na desnoj je strani uz kola jašio 
knez, a na lijevoj starac Vuk. 

Ona ih dva hodočasnika sprovađahu, a za njima 
trčaše košuta kao kakvo pseto ; vitezovi i sluge kne¬ 
ževi jašili su koji pred njima, a koji za njima. Kad je 
povorka prolazila među gomilom svijeta, čulo se sva- 
kakih razgovora. Jedan reče : »Gle naše mile gospođe, 
kako ti je blijeda i puna pobožnosti ! Takva je negdje 
bila Marija pod križem !« Drugi je opet govorio : 
»Gledajte toga krasnoga dječaka ! U toj srnećoj ko¬ 
žici s križićem u ruci upravo je takav, kao što se slika 
sv.' Ivan u pustinji.« Neki govorahu : »Gledajte samo 
tu košutu ,* i nijema živina ljubi našu gospođu.« — 
Mnoga majka reče svome sinku, što ga je na rukama 


ovamo donijela, da i on vidi svoju milostivu kneginju 
»Gledaj, to je ona gospođa, za kojom sam toliko pla 



DJEVOJKA PREDAJE GENOVEVI VIJENAC. 


kala — o kojoj sam ti pripovijedala, kako nam je oteše, 
dok još tebe nije bilo na svijetu«. Mnogi otac dignuvši 

sinčića reče : »Vidiš li je sada i Ona ti je već iskazala 
dobročinstvo, kad si još bio u zipci«. Mnogi starac, 
koji se jedva nekako na štapu dovle dovukao, jecaše 
od radosti, veselje mu potrese onemoglim mišicama i 
cijelim tijelom. 

Došavši Genoveva do velikih vrata opazi pred 
njima sve plemenitije gospođe i gospođice svega bliž¬ 
njega viteštva. Bez ičijega se naloga sakupiše tu, 
da se poklone Genovevi i da je pozdrave. Sve se obra- 
dovaše, što se dokazala Genovevina nevinost, te se 
radovahu njezinomu izbavljenju. Osobito ih je ve¬ 
selilo, što su se bez izuzetka sve sakupile. Svaka je 
između njih držala ovaj dan danom pobjede ženske 
krjeposti, danom svečanim i veselim za sve gospođe 
i djevojke ; zato i bijahu sve obučene kao u najveći 
blagdan. Pred svima stajaše djevojka u bijelome ruhu 
s prekrasnom ogrlicom od bisera oko vrata. Ta preda 
Genovevi vijenac od mirte prepleten bijelim cvjeti¬ 
ćima u znak njezine nevinosti i vjernosti. »Uzmi«, 
reče ona, »uzmi ovaj vijenac od svih nas, a ljepši ti je 
lovor-vijenac pripravio Bog u nebu!« Genoveva 
nije te djevojke poznala. Gospođe joj na to -kazaše, 
da je to ona djevojka, koja je kao četrnaestgodišnje 
djevojče pohodi u tamnici.- »Plemenita gospođo«, 
rekoše joj, »ovo je ona, koja vas se sjetila, kad ste 
bili u sramoti i nevolji ; valja dakle, da i prva dijeli 
s vama čast i veselje!« Kad je Genoveva dobro po¬ 
gledala djevojku i opazila na njezinu vratu svoju ogr¬ 
licu, odmah se sjeti one strašne noći u tamnici. »O 
Bože«, usklikne pogledavši na nebo, »tko bi mislio, 
kad su me iz ovih zidina kao kakvu zločinku vodili 
s djetetom na smrt, da ću se jednoć ovako vratiti! 
Samo Ti, o Bože, Ti si to već onda znao, da će me jed¬ 


noć zateći takova radost. O Bože«, nastavi primivši 
vijenac iz djevojčinih ruku, »kad Ti već na zemlji 
nevinost toliko cijeniš i nagrađuješ, što će istom biti 
na nebu !« »Tako je milostiva gospođo« ! reče Vuk. 
Nevinost se rijetko kad na zemlji poštuje, a još rjeđe 
doživi takovu pobjedu kao danas ovdje. No ipak i 
to Bog katkad pripusti, da nam dade barem izdaleka 
okusiti onu slavu, koja nas čeka na nebu.« Zatim se 
obrati k svome gospodaru, te mu probesjedi : »Osam¬ 
deset je godina, što se probijam po ovome tužnom 
svijetu, te sam već i u ovome gradu mnogo slavnih 
dana doživio, ali takova još nikada«. — »Vuče,« od¬ 
govori mu knez, »zato je Bog tu svečanost sam prire¬ 
dio, to je najslavnija pobjeda na svijetu — jer tu slavi 
pobjedu krepost nad opačinom !« a svi vitezovi i go¬ 
spođe potvrdiše njegove riječi, 

Genoveva je već od velikoga veselja, govorenja 
i plača sasvim oslabila, zato je odnesoše u njezinu sobu, 
u kojoj je ne bijaše već toliko godina. Još jednom 
zahvali Bogu na čudnovatom izbavljenju te razgova¬ 
rajući se neko vrijeme s Drakićevom udovom i djecom 
obeća im svoju zaštitu i legne na počinak. Vjerna 
ona djevojka ostade sada zauvijek kod nje i nitko je 
drugi nije više dvorio nego ona. 

SEDAMNAESTA GLAVA. 

Genoveva vidje opet svoje roditelje. 

D ok se u Vitoriiirovcu sve najljepše veselilo, bijaše 
u gradu vojvode od Brabanta najveća tuga i 
žalost. Stari se Vuk ponudi, da će on sam odnijeti 
vijest o Genovevi njezinim roditeljima. No knez 
mu- reče : »Dragi starce, ostani ti kod kuće, a na taj 
težak put neka ide koji mlađi! Znaš, koliko te je truda 
stajao put kući iz posljednjega rata. Ta sam si onda 
rekao : »To mi je posljednji put!« Ali Vuk za to haje 
i ne haje, već veli: »Čovjek veli, a Bog dijeli! On mi 
poslije tolikih vojna dopušta taj časni i veseli korak, 
pa ga ne dam sebi oduzeti. Dopustite dakle, kneže, 
da pođem ja!« — »Ali pomisli samo«, odgovori knez, 
»na starost, na dalek put, a i na zlo vrijeme.« »Sve 
to nije ništa,« odvrati Vuk, »za deset sam se godina 
pomladio, otkad je kneginja u gradu. Pa mislim, da 
ne mogu ničim tako ovjenčati junaštva, kao tim pu¬ 
tem, a kad to svršim, počivat ću ma i do sudnjega 
danka.« — »Idi dakle, desna ruko moja,« reče knez 
dirnut, »uzmi najboljega jahača iz moje staje, izaberi 
za svaku sigurnost najboljih dvanaest momaka, pa 
reci tastu i punici, što ćuti tvoje plemenito srce. Des¬ 
nica Svemogućega sprovodila svaki tvoj korak, da mi 
se zdrav i veseo vratiš kući!« I Genoveva ga još 
jedamput prije odlaska pozove k sebi i umoli ga, da 
izruči njezinim milim roditeljima sve, što može osje¬ 
ćati srce, koje ljubi svoje roditelje. 


Vuk nije cijele noći ni oka stisnuo. U zoru bijaše 
već sasvim spremljen i probudivši svoje pratioce 
pomogne im nahraniti i osedlati konje, te začas odu. 
Na putu je Vuk uvijek prednjačio i bodrio drugove, 
da se žure. Možda im je stoput nadan rekao : »Brzo 
braćo, samo naprijed, žurite se!« Tako se išlo dan 
na dan, od zore do mraka. A kad bi ga pitali: »Što 
tako silite, prijatelju^« rekao bi im: »Pomislite na 
žalost roditelja, kojoj ćemo mi učiniti konac ! Kad 
čovjek zna, da će bližnjemu prikratiti barem nekoliko 
žalosnih časova, ne valja mu štedjeti ni samoga zdrav¬ 
lja. Podbodite dakle konje, da barem jedamput iz¬ 
liječimo rane i plač. Kamo sreće, da mi je krilat konj, 
kao onaj, sto sam ga prije nekoliko dana vidio nasli¬ 
kana i toliko mu se čudio.« Nato podbode još bolje 
konja. 

Stari neki vitez, kod koga je Vuk na putu noćio, 
pripovijedaše mu, da pobožni onaj biskup, koji je 
Genovevu s Vitomirom vjenčao, nedaleko odavle bla- 
gosliva neku novu crkvu. »Moramo što prije k njemu«, 
reče Vuk. »Vrli taj čovjek mora također čuti radosnu 
vijest. A budući da je on vrlo mudar, pitat ću ga, 
kako da tu vijest priopćim starom vojvodi i vojvot¬ 
kinji. Da je na moju, ja bih najvolio već izdaleka 
vikati: Nađosmo Genovevu! Ona živi! Ali ne bi 
bilo dobro tako iznenada to javiti. Ja sam stari voj¬ 
nik, i samo po glasu poznajem strah — no ipak me je 
samo riječ »Genoveva još živi!« tako preplašila, đa 
sam sav drhtao, pa još i sada ćutim strah po svim ži¬ 
lama. Doista nikad ne bih mislio, da radost može 
tako preplašiti. A kad je mene tako preplašila, mogla 
bi njezine stare roditelje i usmrtiti, Opet ja ne umijem 
onako lijepo izdaleka na to pripravljati. Naš čovjek 

znade samo dobro mahati mačem, a jezikom slabo; 
stoga će mi tu poštovani biskup dobro doći, jer on 
zna svojim znanjem i milim riječima sasvim zavladati 
srcem.« Zato Vuk odjaši odmah k biskupu, pa mu 
ispripovijedi sve i otkrije mu svoju smetnju. Biskup 
se vrlo obraduje i zahvali Bogu, a Vuku reče: »Umiri 
se, vrijedni starče, pusti to volji Božjoj ! Ja sam upravo 
nakanio k njezinim tužnim roditeljima, jer me onamo 
zove služba. Pođimo zajedno !« Starac je Vuk držao 
Za čast, što smije sprovoditi tako poštovana biskupa. 

Vojvoda i vojvotkinja sprovađahu svake godine 
u svojoj kapelici u molitvama i suzama onaj dan, 
u koji saznadoše žalosnu vijest o Genovevinu pogub¬ 
ljenju. Danas je upravo svanuo taj dan. Oni sjeđahu 
tužni u svojoj sobi. Od onoga se časa jako postaraše 
i vlasi im već sasvim posijediše. Jedno je i drugo 
bilo uvijek u crno obučeno. U gradu im je vazda 
vladala taka tišina kao da je sve izumrlo ; starci su se 
klonili po mogućnosti svakoga društva. Sad bijaše 
već vrijeme za službu Božju, te su samo čekali biskupa, 
koji je svake godine na istom onom oltaru, na kojem 
je vjenčao Genovevu s Vitomirom, služio za nju 
Žalobnu misu. 

. Vojvoda nijem od gorke žalosti, mislio je upravo 
u sebi: »Strašno li je to ipak, gdje nam stiže kuću 
tolika pogrda i izumrije pleme na takav način! 
No Gospode, budi volja Tvoja !« — A vojvotkinja 
naricaše : »Oh, jedino, pa još k tomu tako ljubezno 
dijete izgubiti pod rukom krvničkom, — to je strašno! 
Mi smo mislili, da će stajati kao anđeo uz našu smrtnu 
postelju, te nam zaklopiti ugasle oči — pak eto što se 
dogodi! No«, reče i ona, kad se malko razabra, »Go¬ 
spode, budi volja Tvoja!« 

Tek što su to izustili, uniđe u sobu časni biskup. 
S obraza mu je odsijevala radost. Reče im, da ne tu¬ 
guju toliko, već da se uzdaju u Gospodina, pa im počne 
s velikim oduševljenjem i ganuta srca govoriti o čud¬ 
novatim putovima Božje providnosti. Isporedi zatim 
njihovu žalost sa žalošću i tugom Jakovljevom zbog 
ugrabljenoga mu sina. Opiše potom radost njegovu, 
kad je našao sinka Josipa — a njegova ih vatra i rje¬ 
čitost vrlo dirnu. Misao na Svemogućega pa na lju¬ 
bav i radost Jakovljevu, napuni i njihova srca radošću 
i uguši u njima svaku tugu. »Oh«, reče vojvotkinja 
dignuvši k nebu ruke, »kamo sreće, da i nas jednom 
stigne takva radost!« »Ovdje -više ne, no svakako 
u nebu!« napomenu vojvoda. — »A ja velim još na 
ovom svijetu«, reče sad biskup, »jer je kod Boga sve 
moguće. On rani, ali i liječi. On baca u jamu, ali i 
vadi iz nje. On, Bog Jakovljev i Josipov, jošte živi. 
On, koji vam je ojačao srca, da vas ne porazi tuga, 
dat će vam i moći, da i radost podnesete. Namjesto 
žalosnih pjesama, koje smo nakanili pjevati — ajde 
da radije zapjevamo veselim srcem: »Tebe Boga hva¬ 
limo !« Genoveva jošte živi —•' i vi ćete je doskora 
vidjeti!« Oboje pogleda začuđeno biskupa. Na riječi 
pobožnoga starca probije im nekakva studen kroz 
sve žile, nada i strah počeše u njima biti boj — ne 
mogoše odmah vjerovati. Utom biskup otvori vrata 
i pozove u sobu Vuka, koji je u predsoblju nestrpljivo 
stajao među dvoranicima, i reče : »Ostalo će vam sve 
kazati ovaj čovjek.« Vuk stupi u sobu veleći: »Ona 
vam živi, to je živa istina, jer sam je ja vidio svojim 
očima i svojim ušima slušao njezine riječi !« — Riječ 
»Genoveva živi !« proleti kao munja cijelim gradom. 
Malo i veliko od služinčadi navali u sobu, nešto od 

straha, a nešto i od radosti. — Vuk je međutim pri¬ 
povijedao čitav događaj; suze radosnice blistahu 
mu u očima — a od prevelika mu ganuća zape često 
riječ u grlu. Svi nazočni lijevahu jecajući suze, a voj¬ 
voda s vojvotkinjom bijaše sasvim blijed od radosti; 
gotovo nije znao, što biva s njime. 

Napokon više nijesu mogli sumnjati, da je istina, 
što im je Vuk pripovijedao, budući da su se svi njegovi 
drugovi u svemu s njime slagali. Kad im je još k tomu 
Vuk izručio sve, što im poručiše Genoveva i Vitomir, 
bilo im je, kao da su se prenuli iz dubokoga sna, te 
iznova oživjeli. Oboje kliknuše: »Sad smo dosta 
Živjeli, samo kad nam živi kći. Pođimo dakle na put, 
da je vidimo prije nego umremo!« Zahvalivši sve¬ 
srdno Svemogućemu u crkvi, krenuše odmah put Vi- 
tomirovca s pobožnim biskupom, starcem Vukom i 
mnogim dvoranicima i slugama. 

Genoveva se međutim uz brižljivu i dobru dvorbu 
dobro oporavila, i na licu joj se pojavilo slabo rumenilo. 
Jedino je još na ovome svijetu željela da vidi rodi¬ 
telje. Ti naskoro i dođoše, i to mnogo prije nego im 
se i nadala. Pri sastanku lijevahu suze, a stari otac 
ogrlivši kćerku reče sa Simeonom: »Nu, Gospode, 
sad otpusti slugu svoga u miru; jer mi vidješe oči 
ovo spasenje !« A pobožna mati pritisnuvši je k srcu 
uskliknu s Jakovom: »Sad ću rado umrijeti, samo 
kad mi ti živiš — i kad se dokazala tvoja nevinost!« 
I sad su još dugo plakali s Genovevom.. 

Iza toga zapaze krasnoga dječaka, te oboje kliknu: 
»Ti si dakle naš unuk. Hodi nam u naručje 1 Bog nam 
te blagoslovio!« reče starac uzevši ga na ruke, pa ga 
poljubi. A baka ponovi: »Bog te blagoslovio, ljubezni 
unuče! i uzevši dijete djedu iz ruku, izljubi ga i na- 


kvasi toplim suzama. Tad oboje jednim glasom usklik- 
nuše: »Zaista, čudesan je Bog! Mi oplakivasmo 
sve do sada tebe, mila kćeri, kao mrtvu misleći, da 
te na ovome svijetu više ne ćemo vidjeti. A eto, Bog 
nam dade vidjeti ne samo tebe, već i tvoga miloga 

sincica l« 

Sada pristupi bliže biskup, kojega sve dosad 
Genoveva i Vitomir nijesu ni opazili od prevelike ra¬ 
dosti. Kad ga Genoveva vidje, pričini joj se, da vidi 
Božjega poslanika s neba. Apostolski taj muž po¬ 
gleda najprije Genovevu i Vitomira, pa vojvodu i 
ženu mu, blagoslovi sve po redu i reče: »Sad je Go¬ 
spod ispunio, što bi dopušteno po njegovu duhu već 
unaprijed vidjeti. On je tebi, mila kćeri, i vama svima 
pripravio veće veselje, nego što je obično zemaljsko 
veselje. No vaše je veselje počelo s velikom nevoljom, 
kao što se svako pravo veselje i jedino stiče mnogim 
mukama ! On je drukčije naredio, nego što smo mi 
mislili — ali i mnogo divnije, nego što smo mogli i 
pomisliti. Evo, On nas je sada preko svake naše nade 
ovako lijepo sve sakupio, kao što smo bili na piru,^ 
pa mu stoga radosno ovdje zahvalimo na ljubavi. 
Ovdje smo svi do jednoga, pače je naš broj i narastao 
za ovo ljubezno djetešce. Blago onome, koji u napasti 
čvrst ustraje, jer će kad pretrpi sve nevolje, dobiti 
vijenac života, što ga je Bog priredio svima, koji Ga 
ljube. Taj vijenac i vas čeka !« 

OSAMNAESTA GLAVA. 

Genovevine patnje urodiše blagoslovom po 
čitavu kneževinu. 

T ek što puče glas, da se Genoveva podobro već opo¬ 
ravila od bolesti, dolalahu dan na dan ljudi, da 
je vide. Vuk joj morade zadati poštenu riječ, da ne će 
nikoga otpraviti, makar bio i prosjak. Navala bijaše 
svaki dan sve veća, zato su u sobu uvijek po više njih 
puštali, no sve je bilo tiho i bojažljivo, da se jedva 
usudilo malo dalje od vrata. Muškarci držeći pod pa¬ 
zuhom šešire stajahu pobožno, kao da su u crkvi, 
pače ista drobna dječica u naručju materinjem di¬ 
zahu pobožno k nebu ručice. 

Genoveva je ležala većinom na divanu ili sje- 
djela na naslonjaču, a blijedo joj krasno lice tako po¬ 
božno i čarobno, tako ugodno i milo, tako ljubežljivo 
i nježno, kao da su ga obasjale nebeske zrake. Ni¬ 
koga ne otpusti od sebe, a da mu ne reče bar nekoliko 
riječi nezaboravnih za cijeli život. »Dragi moji ljudi!« 
govorila bi im, »ja se vrlo radujem, što ste me poho¬ 
dili i hvalim vam na ljubavi, s kojom u srcu dijelite 
sa mnom moje žalosti i radosti. Znam, da i vas muče 
češće različne nevolje i da se mnogi između vas bore 
s bijedom i žalošću. Ali ljubite samo Boga, uzdajte 
se u Njega, pa ne očajavajte, jer koji Njega ljubi, taj 
Zaista ne će poginuti. Gdje se čini, da je sve već pro¬ 
palo, ondje On još može pomoći. Gdje čovjek ne može. 


tu Bog pomože! Nije li tako i Zar to ne vidite i na 
meni t 1 « 

»Budite zadovoljni s onim, što imate i ne tražite 
mnogo! I s malim može čovjek zadovoljno živjeti. 
To sam ja sama najbolje iskusila u pustinji. Ako ste 
i siromašni, siromašniji ipak nijeste, nego što bijah 
ja u pustinji. Vi imate barem kuću, imate opravu, 
postelju i zimi toplu sobu i tople juhe. A više čovjeku 
i ne treba. Ne mislite samo na vremenito! Ne uzdajte 
se u nestalno blago, već u vječnoga Boga; jer On može 
u tili čas najbogatijega oboriti na prosjački štap, 
najvećega siromaha uzdignuti do najvećega blaga i 
bogatstva. Imajte vazda Boga pred očima; molite 
rado i pazite, da vam bude čista duša. Tko misli na 
Boga i Njega u srcu nosi, taj ima nebo u srcu. Mo¬ 
litva krijepi čovjeka na dobro djelo i daje mu sile u 
nevolji, jer prava molitva prosijeca oblake, pa nikad 
ne ostaje neuslišana. Čista je savjest vazda u svim 
pogiblima — u tamnici, u bolesti i na smrti najljepše 
uzglavlje. To ćete i sami iskusiti, kao što sam iskusila 
i ja.« 

»Ako vam je nemirna duša, a vi iznajprije nastojte, 
da se pomirite s Bogom ; poradi toga se utecite k Nje¬ 
govom ljubeznom sinu Isukrstu, jer Njega posla Otac 
da spase ovaj griješni svijet. On je zadovoljio za opro- 
štenje grijeha. On je prolio za nas svoju krv. Ako ' 
velimo, da nijesmo griješni, varamo se. Ako ipak 
priznamo svoje grijehe, On će nam ih kao pravedan 
i milostiv sudac oprostiti, te nas očistiti od svega, što 
nije u redu.« 

»Slušajte 'samo pažljivo riječ Božju, tad ćete 
sve to mnogo bolje spoznati, nego što vam ja mogu 
kazati ! Sa svetim evanđeljem u jednoj ruci, a s kri- 

žem u drugoj, došli su k nama prvi vjerovjesnici. Još 
jedamput vam velim, slušajte sv. evanđelje — ucije¬ 
pite sebi duboko u srce njegovu nauku i po njoj se vla¬ 
dajte, jer je to riječ Božja, koja može učiniti blaženim 
svakoga, koji je sluša. Imajte uvijek na pameti, 
da vam je u križu spas ; po križu, muci i smrti unišao 
je Isukrst u svoju slavu. Valja dakle da i mi uđemo u 
kraljevstvo nebesko po muci, križu i smrti. Zar ne, 
tim ćemo putem svi udariti t 1 « Tako bi govorila, a 
Zatim bi dala svima redomice ruku. 

Vjenčane je nagovarala još napose na međusobnu 
slogu i ljubav, te ih osobito opominjala, da se čuvaju 
ljubomora. »Nemojte, molim vas,« govorila bi, »slu¬ 
šati svakoga, koji bi vas rado zavaditi, jer sam naj¬ 
bolje iskusila, koliko zla može načiniti zloban jezik.« 
Roditelje opomenu, da dječicu odgajaju pobožno 
i u kršćanskom duhu. »Eto,« reče majkama s dječi¬ 
com na rukama, »vašem djetetu nije napisano na čelu, 
što će mu se sve dogoditi u životu. Sad gleda veselo 
u ovaj svijet, ali će doći vrijeme, kad će plakati i jau- 
kati, kao i svi, koji se dosad porodiše. Stoga ih od¬ 
gojite dobro, da uzmognu jednom mirno podnositi 
nezgode. Kad je mene majka ovako u naručju dr¬ 
žala, ne bijaše joj za cijelo ni na kraj pameti, da ću 
morati jednoć da toliko prepatim. I da me nije nau¬ 
čila uzdati se u Boga i sve protivštine mirno podnositi, 
bila bih morala očajavati — pače bila bih možda 
uzela sebi život, pa me sad ne bi bilo ovdje. Bez vjere 
u Boga, Isusa i budući vječni život, vjerujte mi, bilo 
bi naše stanje na svijetu tužno i žalosno. Usadite 
dakle tu vjeru već zarana svojoj dječici u srce !« 

Tugorod je svakome između djece dao kaki dar 
za spomen. Dobrota ova i prijaznost pak k tomu 

blage riječi Genovevine dopirahu im do dna srca tako, 
da su i najtvrđi muževi slušajući je ronili suze. Geno- 
vevina pobožnost, njezine muke i strpljivost, dobra 
nauka i primjer urodiše po čitavu kneževinu obilnim 
blagoslovom, jer ljudi postaše mnogo pobožniji i bolji. 
U mnoge kuće, u kojima je dosada vladao razdor i 
nesklad, naseli se sloga, ljubav i zadovoljstvo. Vi- 
deći to pobožni biskup govoraše: »Kad Bog kani 
po kojem čovjeku mnogo dobra učiniti, tad ga po¬ 
hodi mukama i nevoljama — a te su nevolje čovjeku 
za njegovo zvanje kao sveti red, koji mu je dao sam 
Bog. Genovevine riječi više djeluju nego moje pro¬ 
povijedi !« 



III 


DEVETNAESTA GLAVA. 
Golovićev udes, 

S vaki, koji je izašao iz Genovevine sobe, želio je vi¬ 
djeti i Golovića. Prijeki sud osudi ga kao klevet¬ 
nika, nevjernoga slugu i trovrsnoga ubojicu na smrt. 
No knez mu na veliku prošnju svoje pobožne gospode 
promijeni tu kazan u dosmrtno sužanjstvo ; oprostiti 
ga i od toga ne bijaše u njegovoj vlasti. 

Tamničar, koji ga je pokazivao ljudima, nije 
po cijeli dan imao mira, no ipak je to rado činio. 
»Ajte amo«, govoraše ljudima, »ondje u sobi vidjeste 
Živu sliku nevinosti i kreposti, a u tamnici ćete vi¬ 
djeti pravu sliku grijeha i pakosti.« 

Sa svjetiljkom i ključevima u ruci vodio ih je 
po uskim stepenicama daleko pod zemlju. Ljude bi 
prolazili trnci, kad je tamničar otvarao teška željezna 
vrata tamnice, i svi bi se trgnuli natrag, kad im je 
rasvijetlio Golovićevu uzu, pa im ga pokazao. Go- 
lović bijaše strašan : vlasi mu bijahu nakostriješene, 
a brada mu narasla do pojasa. Bijaše blijed kao krpa, 
te je bojažljivo i strašno gledao oko sebe ; zla ga je 
savjest tako mučila, da je bio često sav izvan sebe 
i udarajući glavom o zid rikao kao bijesan i zveketao 
okovima. 

A kad bi se opet malo osvijestio, govorio bi tako 
ružno sa sobom, da se čovjeku koža ježila. Često je 
lelekao: »Jao luda mene, što učinih ! Jao svakom 


onome, koji ostavi Boga, te pusti u srce nečiste po¬ 
žude ! Spočetka se istina užije kakve prazne radosti, 
ali mu je to čemerniji konac. On hoda po cvijeću, 
ali se najedamput sruši u strašan ponor, što ga je cvi¬ 
jeće prikrilo. On vidi pred sobom grm cvijeća, pruži 
ruku za cvijetom, ali iz njega skoči ljutica, omota 
mu se oko vrata, te ga umori svojim otrovom«. 

Češće je pitao (premda su mu to već kazali) : 
»Ljudi, je li istina, da su našli kneginju i dijete; 1 Je li 
istina ili mi se sniloS 1 — Jesf istina, ja mislim, da jest. 
Jer čujte«, nastavi plačući, »Bog je strašan osvetitelj ! 
On ju je oslobodio iz ove tamnice, a mene u nju bacio. 
Da, upravo je ovdje sjedjela«, rekne udarivši rukom 
po ploči na podu, »ovdje na istom podu, gdje ja sje¬ 
dim. Vjerujete li sada, da je Bog pravedan s - « Drugi 
put je opet vikao : »Hvala Bogu, te već jedamput 
dođoše po me 1 Samo me vodite, molim vas, što prije 
na stratište ! Ja idem rado«, reče dižući se sa zemlje, 
»jer sam pogubio majku s djetetom — zato je i pra¬ 
vedno, da mi odsiječete glavu. Ja sam prolio krv 
nevinu — vidite li, kako su mi krvave ruke, ni potok 
mojih suza ne može ih oprati. Zato valja da se moja 
krv prolije na stratištu. No to mi je drago. Bolje je 
pasti pod mačem krvničkim, nego da me toliko grize 
i muči ovdje unutra (pokaže na prsa) crv«. 

Kadšto je, čim bii se, otvorila vrata tamnice bi¬ 
jesno pogledao one, koji su ulazili, porugljivo se na¬ 
smijao i rekao : »Dakle i vas amo vode ! Ha, valjada 
su i vas zaslijepile gadne požude, te ste htjeli oskvr¬ 
nuti nedužnost;' Kažite mi ruke, nije li koja suza 
nedužne matere ili koja kap krvi nevina djetešca 
ostala na njima i No —• zar mi ih se ne usuđujete 
pokazati;' — Sad ja znam«, zavapi strašno, »i vaše 


su ruke krvlju okaljane kao i moje. Ajte sa'rno ovamo 
k meni! Gledajte«, nastavi pokazujući im mjesto, 
»gledajte, ovdje ćete i vi sjedjeti. Svi takvi zločinci 
pripadaju ovamo k meni!« 

Uplašena bi djeca počela vriskati i sakrivati se 
za odjeću matera. Svaki mladić i djevojka odluči 
čvrsto čuvati se grijeha, kojima je konac tako strašan, 
a mnogi muž i žena rekoše naglas : »Volim se u pu¬ 
stinji hraniti korijenjem i travom, pak imati cistu 
dušu kao Genoveva, nego živjeti u obilju na kne- 
ževskom dvoru, pak imati nemirnu savjest i tako tužno 
dovršiti svoj život«. - 

»Pravo govorite, dragi moji«, reče tamničar za¬ 
tvarajući teška gvozdena vrata tamnice, »i premda 
se zlo življenje ne dovršuje svaki put na ovom svijetu 
tako strašno, zato je onda stoput gore stanje takova 
nesretnika na drugome svijetu.« 

Tako je jadno živio Golović još mnogo godina; 
je li pak srećnije umro, nego što je živio — ne zna se. 



DVADESETA GLAVA. 

Još nešto o košuti i konac. 

K ad su djeca vidjela Genovevu, Tugoroda i Golo- 
vića, htjela su vidjeti i košutu. Knez dade nači¬ 
niti za nju posebnu staju, ali je mogla i prosto po dvoru 
i oko grada skakutati. Više put je na dan došla po 
stubama ća do Genovevine sobe i nije se dala otpraviti 
dok je bar za neko vrijeme ne pustiše u sobu. Tako 
je bila pitoma i privikla ljudima, da je svakome iz 
ruku jela, pa joj i psi ne htjedoše ništa. Djeca se 
osobito radovahu, kad su mogla tu lijepu zvijer gladiti 
i kruha joj davati, a matere obično govorahu : »Bože 
dragi, da nije bilo te životinjice, naša bi kneginja 
sa svojim milim djetetom bila poginula u pustinji !« 

»Zato ne smijemo nikada mučiti životinje!« 
reče sluškinja, koja se imala brinuti za košutu. »Kad 
ne bismo imali volova, koji oru, krava, koje nam 
daju mlijeka, bilo bi nam upravo kao našoj kneginji 
u pustinji, da nije imala ove košute. Bez sumnje bi 
ovaj svijet bio bez životinja pustoš, jer onda ne bi 
bilo lijepo obrađenih polja, a najljepše bi nam livade 
bile uzalud. Zato ne mučite nikada životinje — već 
hvalite Bogu na tolikim dobročinstvima«. 

Genoveva je još dugo živjela i učinila ljudima 
mnogo dobra, te ostala do smrti ljubezna i prijazna. 
Njezin je ostali život naličio lijepoj, tihoj, proljetnoj 
večeri poslije oluje, a smrt joj se činila kao lijep, 
ugodan zapad sunca, koje ni onda ne gubi svoga 

sjaja, kad,ga više ne vidimo, već nam se samo krije 
da to veličajnije sine drugi put. 

K sprovodu se Genovevinu zgrnula sila svijeta 
— svi su plakali za njom — a osobito Vitomir i Tugo- 
rod. Vjerna košuta legne na njezin grob, od koga 
se više ne udalji; krme, koju joj davahu, ne htjede 
ni okusiti, a nedugo zatim nađoše je neko jutro mrtvu. 
Knez stavi Genovevi lijep spomenik od mramora, na 
kom bi odozdo i košuta urezana. Dvije godine kasnije 
umre i Vitomir, a Tugorod je još dugo kreposno živio. 

U pustinji je na mjestu, gdje je bila spilja, knez 
načinio po želji Genovevinoj crkvicu. Biskup Svetomir 
je blagoslovi, a puk je nazva crkvom Gospinom. Po 
zidu bijahu naslikani prizori iz Genovevina života, 
a mali drveni križić — okovan zlatom, no istom po 
Tugorodovoj smrti —stajaše na žrtveniku. Na lijevo 
je od spilje bila pustinjačka kolibica s lijepim vrti- 
ćem. Množina ljudi dolažaše amo — a prijazan pu¬ 
stinjak im sve rado pokazivaše — mali naime križić, 
slike, spilju, kamen, na kojem je klečala, vrelo, iz ko¬ 
jega je pila. Pripovijedao im je čitav njezin život i 
svakoga, stara i mlada opominjao, da se ugleda u nju. 

Puk ju je štovao kao sveticu. I još su se nakon 
stotinu godina ponosili starci pripovijedajući svojim 
unucima, da su Genovevu vidjeli za mlada. 

Vitomirovac, u kojem zivljahu Vitomir i Geno- 
veva, bi međutim razoren. Sada se vide samo neke 
ruševine od njega, no štovanje i ljubav prama Genovevi 
ne iščeznU jošte. Mnoge joj se crkve posvetise na 
slavu i mnoga se gospođa i djevojka njoj na uspomenu 
i dan danas zove »Genoveva«. 


Gdje je što 

